Maatietopalvelu

Kyselyvastaus

**Asiakirjan tunnus:** KT1162

**Päivämäärä**: 19.9.2025

**Julkisuus:** Julkinen

**Turkki ja Kiina / Uiguurivanhempien mahdollisuudet rekisteröidä lapsensa Kiinan kansalaisiksi Turkissa**

**Turkey and China / The possibility of Uyghur parents to register their children as Chinese citizens in Turkey**

Kysymykset

1. Onko lasten rekisteröinti Kiinan kansalaisiksi Turkissa ollut mahdollista? Jos kyllä, minkälainen prosessi on? Onko Turkissa asuvilla, ei turvapaikkaa omaavilla uiguuritaustaisilla Kiinan kansalaisilla ollut mahdollista rekisteröidä lapsensa Kiinan kansalaisiksi Kiinan Turkin edustustossa?
2. Miten Turkki suhtautuu uiguureihin Kiinan ja Turkin suhteet huomioon ottaen?

Questions

1. Has it been possible to register a child as a Chinese citizen in Turkey? If yes, what is the process like? Is it possible for Chinese citizens of Uyghur origin living in Turkey without an asylum status to register their children in the diplomatic mission of China in Turkey as Chinese citizens?

2. How does Turkey view Uyghurs in light of relations between China and Turkey?

#

# Onko lasten rekisteröinti Kiinan kansalaisiksi Turkissa ollut mahdollista? Jos kyllä, minkälainen prosessi on? Onko Turkissa asuvilla, ei turvapaikkaa omaavilla uiguuritaustaisilla Kiinan kansalaisilla ollut mahdollista rekisteröidä lapsensa Kiinan kansalaisiksi Kiinan Turkin edustustossa?

Mahdollisuudesta uiguuritaustaisten lasten rekisteröimisestä Kiinan kansalaisiksi Turkin Kiinan edustustossa ei tässä vaiheessa löytynyt vahvistusta. Alla on yleistä tietoa Turkin uiguurien asioimisesta Kiinan viranomaisten kanssa ja siihen liittyvistä ongelmista, Kiinan viranomaisten Turkin uiguureihin kohdistamasta vakoilusta sekä uiguurien statuksesta Turkissa.[[1]](#footnote-1)

## Turkin uiguurien asioimisesta Kiinan viranomaisten kanssa

Yhdysvaltain ulkoministeriö kirjoitti Kiinaa ja ihmiskauppaa koskevassa vuoden 2024 raportissaan, että Kiinan ulkoministeriö jatkoi sellaisten ulkomailla asuvien uiguurien ja muiden, lähinnä muslimitaustan omaavien henkilöiden Kiinan passien takavarikoimista, peruuttamista tai kieltäytymistä niiden uusimisesta. Tämä koski myös sellaisia henkilöitä, joilla oli pysyvä oleskelulupa tai toisen maan kansalaisuus. Raportissa arvioidaan, että näin heitä pyritään väkisin saamaan muuttamaan takaisin Kiinan Xinjiangin maakuntaan, jossa heidät oletettavasti otettaisiin kiinni ja siirrettäisiin internointileireille. Raportin mukaan Kiinan viranomaiset uhkailivat ja ottivat kiinni tällaisten ulkomailla olevien henkilöiden Xinjiangin maakunnassa asuvia perheenjäseniä, hiljentääkseen ulkomailla olevia tai pakottaakseen heitä palaamaan Xinjiangin maakuntaan. Kiina vaati edelleen etnisiin ja uskonnollisiin vähemmistöihin kuuluvien, ulkomailta turvapaikkaa hakeneiden henkilöiden karkottamista takaisin Kiinaan.[[2]](#footnote-2)

Dow Jones Newswires uutisoi elokuussa 2018 ilmestyneessä artikkelissaan, että Turkin Istanbulissa asuva uiguuritaustainen matkaopas, 30-vuotias mies oli yrittänyt saada Kiinan passia vastasyntyneelle toiselle lapselleen. Passin hankkiminen ensimmäiselle lapselle vuonna 2015 oli sujunut ongelmitta, mutta nyt toisen lapsen passihakemus hylättiin. Passin sijasta lapselle myönnettiin yhdensuuntainen, kolme kuukautta voimassa oleva matkustusasiakirja.[[3]](#footnote-3)

The New York Timesin lokakuussa 2018 ilmestyneeseen juttuunsa haastattelema Turkissa asuva uiguuritaustainen naispuolinen opiskelija, joka ei esiintynyt jutussa koko nimellään siinä pelossa, että hänen Kiinan Xinjiangin maakunnassa olevalle perheelleen voisi koitua vaikeuksia, väitti että jos hän saisi puolisonsa kanssa lapsen, lapsi ei voisi saada Kiinan kansalaisuutta, koska Kiina kieltäytyisi myöntämästä äidille tai lapselle Kiinan passia.[[4]](#footnote-4)

Uiguurien oikeuksiin keskittyvä Uyghur Human Rights Project (UHRP) -ihmisoikeusjärjestö kertoi lokakuussa 2021 ilmestyneessä julkilausumassaan dokumentoineensa monia tapauksia, joissa uiguurien Kiinan passeja oli takavarikoitu ja tuhottu Kiinan suurlähetystöissä ja konsulaateissa, heidän yrittäessään uusia niitä. Konsuliviranomaiset olivat tämän jälkeen myöntäneet heille yhdensuuntaisen Kiinaan palaamiseen tarkoitetun asiakirjan, väittäen Kiinan lain vastaisesti, että Kiinan passi voitaisiin uusia vain Kiinassa. UHRP:n mukaan ulkomaille matkustaminen oli merkittävä syy ihmisten kiinniotolle Kiinassa ja siirtämisessä ”laittomille leirille”. UHRP väitti, että monet uiguurit olivat kadonneet heidän palattuaan Kiinaan.[[5]](#footnote-5)

Uiguurien asiaa ajavan East Turkestan Nuzugum Culture and Family Foundation -säätiön presidentti Munevver Ozuygur kertoi Reutersin 2019 julkaistussa, Turkin uiguurien paperittomuutta käsittelevässä uutisessa, että uiguurit eivät voineet uusia kiinalaisia passejaan paikallisessa suurlähetystössä, kun niiden voimassaoloaika umpeutui, vaan heille annettiin vain Kiinaan palaamiseen oikeuttava asiakirja.[[6]](#footnote-6) Turkin Istanbulissa pakolaisasioiden kanssa työskennellyt syyrialais-amerikkalainen tutkija Sarah Khalbus kertoi vuonna 2019 Georgetown Journal of International Studies -julkaisussa olevassa jutussaan, että Istanbulin konsulaatin kerrottiin kieltäytyvän uusien Kiinan passien myöntämisestä uiguureille[[7]](#footnote-7).[[8]](#footnote-8)

Uiguurien oikeuksiin keskittyvän UHRP -ihmisoikeusjärjestön huhtikuussa 2020 julkaiseman raportin mukaan Kiinan viranomaiset hoitivat uiguurien passiasioita korruption, takavarikoinnin ja syrjinnän keinoin. Kiinan suurlähetystöjen virkamiehet kertoivat uiguureille, että ainoa tapa uusia Kiinan passi oli palata Kiinaan. UHRP väitti, että Kiinaan palanneet uiguurit olivat kadonneet. Asiakirjojen puute taas vaikutti ulkomailla oleskelevien uiguurien elinoloihin, avioliittoihin, opiskeluun ja liikkumisen vapauteen.[[9]](#footnote-9) Turkissa on Turkin kansalaisuuden saaneiden ja Kiinan konsulaattiin hyvät välit omaavien uiguurien toimistoja, jotka auttavat Kiinan passin hakuprosessissa, ja joiden kautta uiguurit yrittävät myös hoitaa passiasioitaan. Jotkut Turkin uiguurit eivät luota näiden toimistojen henkilökuntaan, arvellen heidän olevan vakoilijoita. Tällaisia toimistoja on Istanbulissa ja Ankarassa. Kiinan konsulaatti velotti 25 USD passista, ja tällaisen toimiston lasku vaihteli 500­–1 000 USD välillä.[[10]](#footnote-10)

UHPR:n lokakuussa 2021 ilmestyneen julkilausuman mukaan ulkomailla kuten Turkissa syntyneet uiguurilapset eivät voineet hankkia mitään henkilöasiakirjoja, joka teki heistä käytännössä kansalaisuudettomia.[[11]](#footnote-11) Yhdysvaltalaisen Cato Institute -ajatuspajan tutkija Mustafa Akyol väitti tammikuussa 2022 ilmestyneessä, Hudson Instituten sivuilla julkaistussa artikkelissa, että Kiina on kieltäytynyt uusimasta Turkin uiguurien passeja.[[12]](#footnote-12)

Yhdysvaltain kongressin perustaman Wilson Center -tutkimuslaitos julkaisi 2022 raportin Kiinan globaalista kampanjasta uiguurien tukahduttamiseksi. Raportissa kerrotaan, että Kiinan suurlähetystöt ja konsulaatit ovat olleet aktiivisia uiguurien valvonnassa ja häirinnässä ympäri maailmaa. Kiinan diplomaattiset edustustot ovat evänneet uiguureilta heidän vanhenevien passiensa uusimisen, kertoen heille, että heidän tulee palata Kiinan Xinjiangin maakuntaan voidakseen uusia passinsa. Raportin mukaan monissa tapauksissa henkilöt, jotka ovat palanneet Kiinaan, on lähetetty uudelleenkoulutusleireille tai kadonneet. Ulkomaille jääneiltä uiguureita on evätty laillinen status, joka on vaikuttanut heidän elinolosuhteisiinsa, liikkumisen vapauteen ja mahdollisuuteen aloittaa uusi elämä Kiinan ulkopuolella.[[13]](#footnote-13)

Safeguard Defenders -ihmisoikeusjärjestön 2023 julkaistun raportin mukaan uuden Kiinan passin hakeminen on tuottanut ongelmia uiguuritaustaisille hakijoille. Raporttiin haastatellun henkilön mukaan sen jälkeen, kun hän oli pyrkinyt uusimaan Kiinan passiaan Istanbulissa, hänen Kiinassa olevassa kotikaupungissaan työskentelevä poliisi oli soittanut hänelle ja ilmoittanut, että passin uusiminen on hyvin monimutkainen prosessi, ja että vain hän voisi hyväksyä passin uusimisen. Neljä raporttiin haastateltua henkilö sanoi, että passin uusimishakemus oli johtanut Kiinan poliisin yhteydenottoon ja vaatimuksiin yhteistyöstä poliisin kanssa.[[14]](#footnote-14)

Australian ulkoasiain- ja kauppaministeriön (DFAT) julkaiseman, vuotta 2023 koskevan Kiina-raportin mukaan Kiina voi kieltäytyä myöntämästä passia henkilöille, joita epäillään rikoksesta, jotka ovat kiinnostavia ”kansallisen turvallisuuden näkökulmasta”[[15]](#footnote-15), sekä aktivisteille ja ihmisoikeuspuolustajille. Joihinkin etnisiin vähemmistöihin kuten uiguureihin ja tiibetiläisiin kuuluvilta evättiin usein passeja, tai viranomaiset tai heidän työnantajansa takavarikoivat heidän passejaan, eikä niitä suostuttu antamaan takaisin.[[16]](#footnote-16)

Hollannin ulkoministeriön helmikuussa 2025 ilmestyneen Turkki-raportin mukaan saatavilla ei ollut tietoa siitä, missä määrin uiguurit voivat uusia Kiinan passejaan Kiinan Turkin edustustossa. Erään nimettömänä pysyneen lähteen mukaan uiguurit voivat uusia passejaan vain hyvin tiukkojen ehtojen vallitessa. Heitä on vannotettu lupaamaan, etteivät he kritisoi Kiinan hallitusta tai osallistu minkäänlaiseen ihmisoikeusaktivismiin. Heiltä on vaadittu myös osallistumista kiinalaisten juhlapyhien juhlimiseen Kiinan Turkin edustustossa. Nimettömänä pysyneen lähteen mukaan passinhakijoita saatetaan myös painostaa hankkimaan tietoja muista Turkissa oleskelevista uiguureista ja antamaan näitä tietoja Kiinan viranomaisille. Raportin mukaan ilman voimassa olevaa Kiinan passia olevilla uiguureilla on ollut toistuvia ongelmia Turkissa esimerkiksi oleskeluluvan hakemisessa tai avioliiton rekisteröinnissä.[[17]](#footnote-17)

## Kiinan taholta Turkin uiguureihin kohdistuvasta vakoilusta

Wilson Center -tutkimuslaitoksen vuonna 2022 julkaisemassa raportissa kerrotaan, että Kiina käyttää maailmanlaajuisesti uiguurien tukahduttamiseksi laajaa keinovalikoimaa, mukaan varallisuuden jäädyttämistä, passiasioiden kontrollointia, kyberhyökkäyksiä, suurlähetystöjen ja konsulaattien harjoittamaa häirintää ja valvontaa, perheenjäsenten painostamista sijaistoimijoiden kautta, vakoilua informanttien kautta, karkotussopimusten väärinkäyttöä ja uiguurien kiinniottoja eri puolilla ystävällismielisten turvallisuuspalveluiden toimesta.[[18]](#footnote-18)

Wired-lehden uiguureihin Kiinan taholta kohdistuvaa laajaa vakoilua käsittelevän artikkelin (2024) mukaan Kiinalainen IT-alan suuryritys Tencent lanseerasi WeChat-pikaviestisovelluksen 2011. Uiguurit iloitsivat Undidar-termillä kutsumastaan pikaviestisovelluksesta ja sen antamasta mahdollisuudesta keskustella kaikenlaisista asioista. Kiinan viranomaiset kuitenkin seurasivat uiguurien viestintää. Vuoteen 2013 mennessä noin miljoona uiguuria käytti pikaviestisovellusta. Kenties noin yksi prosentti viesteistä oli Islamin uskoa korostavia, osittain radikaaleja ja oppositiohenkisiä, ja Kiina ryhtyi tiukasti kitkemään tällaisista viestintää toukokuussa 2014.[[19]](#footnote-19) Monmouthin yliopiston Monmouth-lehdessä 2020 ilmestyneen, tutkijoiden Peter W. Liun ja Justin M. Liun WeChat-pikaviestisovellusta käsittelevässä artikkelissa kerrottiin, että Kiinan sosiaalisessa elämässä välttämättömäksi koetusta WeChatista oli tullut voimakas ase sensuurin ja valtion kontrollin tiukentamisessa.[[20]](#footnote-20)

Amnesty International raportoi vuonna 2020, että ulkomailla asuvat uiguurit saivat Kiinassa oleviin sukulaisiinsa yhteyden vain WeChat-pikaviestisovelluksen kautta. He keskustelivat sovelluksessa tietoisina siitä, että Kiinan viranomaiset seurasivat viestintää, tai pelkästään seurasivat sukulaistensa kommentteja sovelluksessa. Monet Amnesty Internationalin haastattelemat uiguurit eri maissa kertoivat, että Kiinan viranomaiset seurasivat ja uhkailivat heitä sosiaalisten medioiden kautta. Kiinan poliisi esimerkiksi lähestyi Egyptissä asuvaa opiskelijaa Yunus Tohtia WeChatin kautta ja kysyi koska hän oli palaamassa Kiinaan, ja vaati saada kopion hänen passistaan ja muita henkikohtaisia tietoja. Pelätessään olevansa vaarassa Egyptissä, Tohti pakeni Turkkiin ja sieltä Hollantiin. Muutamaa kuukautta myöhemmin Kiinan Xinjiangin maakunnan poliisi soitti Tohtin Turkissa olevalle isoveljelle kertoen, että he olivat tämän vanhempien seurassa, ja että tämän tulisi palata Xinjiangiin. Isoveli uskoi vanhempiensa olevan vaarassa. Yunus Tohti ei tämän jälkeen saanut yhteyttä perheenjäseniinsä Xinjiangissa.[[21]](#footnote-21)

BBC kertoi maaliskuussa 2021 julkaistussa artikkelissaan Kiinan Xinjiangin maakunnasta Turkkiin opiskelemaan muuttaneesta Jevlan Shirmemmet -nimisestä uiguurinaisesta. Hän oli äänittänyt saamansa puhelun, jossa hänelle kerrottiin hänen perheenjäsentensä pidätyksistä Xinjiangissa. Soittaja, joka kertoi olevansa Kiinan Ankaran suurlähetystöstä, kehotti Shirmemmetiä tekemään listan kaikista henkilöistä, joihin hän oli ollut yhteydessä Xinjiangista lähdön jälkeen ja lähettämään sähköpostilla tiedot tekemisistään, jotta kotimaa voisi pohtia hänen perheensä tilannetta. Toinen Turkissa maanpaossa oleva uiguuri kertoi samanlaisesta puhelusta samasta suurlähetystöstä.[[22]](#footnote-22)

Norjan maatietopalvelu Landinfo kertoi 2021 julkaistussa raportissaan, että Kiina vakoili Turkissa oleskelevia uiguureja laajasti. Seuranta kohdistui varsinkin sellaisiin uiguureihin, joilla oli perhettä Kiinassa. Kiinan viranomaiset vaikuttivat olevan hyvin kiinnostuneita värväämään pakolaisia ​​vakoilemaan muita pakolaisia. Pakolaisia painostettiin vakoiluun muun muassa pitämällä heidän perheitään Xinjiangissa ”panttivankeina”.[[23]](#footnote-23)

Safeguard Defenders -ihmisoikeusjärjestön 2023 julkaistussa raportissa väitetään, että Kiinan kommunistinen puolue on perustanut kansainvälisiä verkostoija vakoilemaan Turkin uiguureja. Verkostot koostuvat Kiinassa uiguurialueilla olevista poliiseista ja naapurustossa toimivista ryhmistä (Neighbourhood Working Groups) sekä yhteistyötä tekevistä kiinalaisista poliiseista, Kiinan edustustoista (Kiinan Ankaran suurlähetystö ja Istanbulin konsulaatti) ja uiguuritaustaisista informanteista Turkissa. Käytännössä kohteena olevan uiguurin kotikaupungissa Kiinassa oleva poliisi ja naapurustoryhmä keräävät tietoa kyseisestä henkilöstä, yhteistyössä Turkissa olevien Kiinan edustustojen ja uiguuritaustaisten informanttien kanssa. Tämän jälkeen Kiinan poliisi ottaa yhteyttä Turkissa asuvaan uiguuriin joko suoraan tai hänen perheensä välityksellä tai Kiinan edustuston kautta. Tyypillisesti henkilö saa perheeltään WeChat -pikaviestisovelluksen kautta poliisin välittämän viestin. Joskus poliisi ottaa yhteyttä henkilöön suoraan eri tavoin (WeChat, WhatsApp, QQ, Facebook, Instagram, iMessage, Messenger, sähköposti). Raportin mukaan Kiina painostaa Turkin uiguureja toimimaan informantteina, vaikenemaan Kiinan uiguurialueiden ihmisoikeustilanteesta tai levittämään Kiina-myönteistä ”propagandaa”. Heitä vaaditaan poistamaan Kiinan kommunistista puoluetta kritisoivia viestejä ja enenevässä määrin vakoilemaan muita Turkin uiguureja.[[24]](#footnote-24)

Tutkija Yalkun Uluyol teki Safeguard Defenders – ihmisoikeusjärjestön raporttia (2023) varten 2022 kyselyn 93:lle Turkin uiguurille ja haastatteli 17:ää. Vastauksissa ilmeni, että 75/93 vastaajasta ei saanut yhteyttä Kiinassa olevaan perheeseensä, ja tilanne oli jatkunut mahdollisesti vuosia. Kaikki 17 haastateltua sanoivat, että Kiinan poliisi tai muut viranomaiset olivat uhanneet vahingoittaa heidän perheitään.[[25]](#footnote-25)

BBC:n Turkin ja Kiinan väleihin keskittyvän mediakatsauksen mukaan Turkin hallitukseen liitoksissa oleva Hürriyet-lehti uutisoi 20.2.2024 Turkin viranomaisten pidättäneen Istanbulissa kuusi henkilöä epäiltynä Kiinan Xinjiangin alueelta tulleita ihmisiä koskevien tietojen keräämisestä sekä yksittäisiä uiguurihenkilöitä ja -yhdistyksiä koskevan tiedon välittämisestä Kiinan tiedustelulle. Seitsemättä etsittyä ei ollut vielä saatu kiinni. Kiinniotot tehtiin Istanbulin pääsyyttäjänlaitoksen tutkimuksen jälkeen ja Turkin tiedustelupalvelu MIT:n[[26]](#footnote-26) toimesta.[[27]](#footnote-27) Sanomalehti Milli Gazete kommentoi pidätyksiä todeten, että Kiina oli harjoittanut vuosikausia assimilaatiopolitiikkaa Itä-Turkestanissa[[28]](#footnote-28).[[29]](#footnote-29) BBC:n mukaan kiinalaiset mediat eivät uutisoineet tuoreeltaan pidätyksistä.[[30]](#footnote-30)

Yeni Safak -lehti kertoi 28.2.2024, että kiinniotetut Kiinan agentit olivat vuotaneet Turkissa asuvien uiguurien tietoja Kiinan tiedustelulle.[[31]](#footnote-31) Hollannin ulkoministeriön helmikuussa 2025 julkaiseman Turkki-raportin mukaan uiguureja tukevat järjestöt kiittelivät pidätyksiä ja toivoivat, että Turkin viranomaiset kamppailisivat vieläkin tiukemmin Kiinan Turkissa oleskeleviin uiguureihin kohdistamaa tiedustelua vastaan.[[32]](#footnote-32)

BBC kertoi 14.3.2024, että Turkissa toimivat The East Turkistan Foundation ja Gokbayrak Platform -järjestöt olivat hakeneet lupaa osallistua oikeustoimiin uiguurien vakoilusta epäiltyjä pidätettyjä vastaan.[[33]](#footnote-33) BBC:n Turkin hallitukselle myötämieliseksi arvioima Sabah-lehti uutisoi 5.4.2024, että eräs pidätetyistä oli tunnustanut työskentelevänsä Kiinan tiedustelulle. Hän sanoi suorittaneensa vakoilua Turkissa saavuttuaan Turkkiin Kiinasta uuden identiteetin ja passin turvin. Hän väitti että häntä oli kidutettu Kiinassa 15 päivää ennen lähettämistä Turkkiin vakoilemaan muita uiguureja. Yksi pidätetyistä, Shadeke M., kertoi valmistelleensa talon ostamista merkittävän uiguuriyhteisön jäsenen Abdulkadir Yapcanin talon läheltä ja keränneensä tietoa myös Syyriassa olevista uiguureista[[34]](#footnote-34).[[35]](#footnote-35)

Saksalaisen Deutsche Welle (DW) -median turkinkielinen toimitus ja journalistijärjestö International Consortium of Investigative Journalists (ICIJ) väittivät DW:n 30.4.2025 julkaisemassa artikkelissa, että Kiina pakotti maasta pakenevia uiguureja vakoilemaan toisiaan, esimerkiksi Turkissa. Artikkelin mukaan Istanbulissa taannoin Kiinalle vakoilemisesta epäiltynä pidätetyt seitsemän henkilöä olivat uiguureja. Heistä yksi, tekstiilikauppias Sadiq (Shadeke Maimaitiaizazi) myönsi Turkin poliisille, että hänellä oli ollut tapaamisia Kiinan kommunistisen puolueen keskuskomitean varapuheenjohtajan ja Li-nimisen[[36]](#footnote-36) valtiollisen turvallisuuden ministeriön virkamiehen kanssa, samoin kuin Kiinan julkisen turvallisuuden ministeriön virkamiehen ”Alimcanin”[[37]](#footnote-37) kanssa. Artikkelin mukaan Sadiqille oli väitetysti maksettu 10 000 USD kiinalaisten viranomaisten toimesta Pekingin 20 vuotta sitten etsintäkuuluttaman muslimiuiguuriaktivistin Abdulkadir Yapcanin ja muiden Istanbulissa oleskelevien uiguurien vakoilemisesta.[[38]](#footnote-38)

QHA -uutistoimiston 11.6.2024 päivätyssä uutisessa väitettiin, että yksi uiguurien vakoilusta epäillyistä seitsemästä henkilöstä, Hebibulla Ürimçi, oli yöpynyt Kiinan entisen Istanbulin varakonsulin Zhong Xuegangin kanssa samassa hotellissa Istanbulissa syksyllä 2023. Yksi pidätetyistä, Karı Yılıyası, taas oli Xuegangin avustaja. Hänen matkapuhelimestaan löytyi 933 Turkissa asuvan uiguurin tietoja.[[39]](#footnote-39)

Yeni Akit -verkkolehti uutisoi 21.5.2025 samasta tapauksesta, että Turkin kansallinen tiedustelupalvelu MIT, Istanbulin pääsyyttäjäntoimisto ja Istanbulin poliisilaitos olivat ottaneet kiinni kiinalaisen kybervakoiluringin, jonka kohteena oli kansalaisten yksityinen- ja finanssidata. Oikeus määräsi seitsemän ulkomaalaista epäiltyä pidätettäväksi, kertoen että epäillyt olivat esiintyneet valheellisesti yritysmaailman edustajina. Oikeuden mukaan epäillyt olivat ottaneet kohteekseen virkamiehiä ja uiguuritaustaisia turkkilaisia, kerätessään tietoja Istanbulin, Izmirin, Manisan, Balikesirin ja Bursan maakunnissa.[[40]](#footnote-40)

BBC:n uiguurimyönteiseksi arvioima Tamga Turk -sivusto raportoi 22.5.2025, että vakoiluverkoston kohteena oli erityisesti Turkissa oleskelevat uiguuritaustaiset henkilöt. Artikkelin mukaan vakoiluverkoston jäsenet tulivat Turkkiin maaliskuussa 2025, ja he toivat vakoilulaitteitaan Turkkiin vähittäin usean eri maan kautta.[[41]](#footnote-41) Uiguurivähemmistön asioihin keskittyvän Uygur Haber -lehden 26.5.2025 julkaiseman jutun mukaan oppositiopuolue Iyi:n kansanedustaja Metin Ergun käynnisti parlamentaarisen selvityksen liittyen kiinalaisen vakoiluverkoston toimintaan, kertoen sen lähettävän tietoja Kiinaan ja tuoden esiin Turkin kansalliselle turvallisuudelle ja henkilökohtaiselle tietoturvallisuudelle koituvia riskejä. Hän kysyi, että minkälaisia toimia oltiin ottamassa käyttöön Turkissa oleskelevien, pääasiassa Kiinan sortoa paenneiden turkinsukuisten uiguurien suojelemiseksi Kiinan vakoilutoimilta.[[42]](#footnote-42)

Human Rights Watch -ihmisoikeusjärjestön helmikuussa 2025 julkaiseman artikkelin mukaan Kiina on on tehnyt pitkään ihmisoikeusloukkauksia ulkomailla asuvia uiguureja vastaan tosinajattelua kitkeäkseen, ottaen kohteekseen aktivisteja ja Kiinan hallitukselle kriittisiä henkilöitä ja heidän Xinjiangin maakunnassa asuvia perheitään.[[43]](#footnote-43) Australian ulkoasiain- ja kauppaministeriön (DFAT) julkaiseman, vuotta 2023 koskevan Kiina-raportin mukaan kuka tahansa uiguuri tai tämän perheenjäsen, joka kertoo julkisesti kohtelustaan, joutuu todennäköisesti Kiinan hallituksen lisätarkkailun kohteeksi.[[44]](#footnote-44)

Hollannin ulkoministeriön helmikuussa 2025 julkaiseman Turkki-raportin mukaan kiinalaiset viranomaiset operoivat aktiivisesti Turkissa informanttiverkoston välityksellä, keräten tietoa Turkissa oleskelevasta uiguuriyhteisöstä.[[45]](#footnote-45)

## Yleistä uiguurien statuksesta Turkissa

Turkissa olevien uiguurien määrästä ei ole tarkkaa tietoa. Esimerkiksi Norjan maatietopalvelu Landinfo kertoi 2021 julkaistussa raportissaan, että uiguureja olisi Turkissa nimettömänä pysyneen lähteen mukaan noin 70 000. Heistä noin 40 000:lla olisi lähteen mukaan Turkin kansalaisuus[[46]](#footnote-46). Muiden Landinfon käyttämien lähteiden arviot uiguurien määrästä vaihtelivat 10 000:n ja 50 000:n välillä.[[47]](#footnote-47) Hollannin ulkoministeriön helmikuussa 2025 ilmestyneeseen Turkki-raporttiin nimettömältä lähteeltä saadun tiedon mukaan Turkissa olisi noin 50 000–55 000 uiguuria.[[48]](#footnote-48) Hollannin ulkoministeriön raportissa eräs nimettömänä pysynyt lähde arvioi, että noin 4 000 uiguuria olisi saanut Turkin kansalaisuuden joulukuuhun 2022 mennessä. Saman lähteen mukaan noin 5 000–6 000 uiguuria odottaisi vastausta Turkin kansalaisuutta koskevaan hakemukseensa.[[49]](#footnote-49)

Yhdysvaltalaisen Cato Institute -ajatuspajan tutkija Mustafa Akyol väitti tammikuussa 2022 ilmestyneessä, Hudson Instituten sivuilla julkaistussa artikkelissa, että suurimmalla osalla Turkin uiguureista on ollut aikaisempaa selvästi vaikeampaa saada oleskelulupaa Turkissa tai Turkin kansalaisuutta vuoden 2014 jälkeen.[[50]](#footnote-50)

Hollannin ulkoministeriön Turkki-raportin (2025) mukaan uiguurit ovat voineet hakea Turkin kansalaisuutta *İstisnai Olarak Türk Vatandaşlığının Kazanılması* (Turkin kansalaisuuden poikkeuksellinen saaminen) -nimellä tunnetun prosessin kautta. Hakuprosessin taustalla on turkkilaisten ja uiguurien etnolingvistinen sukulaisuus. Samaan hakuprosessiin ovat turvautuneet muut turkinsukuiset kansat kuten Krimin tataarit. Uiguurien Turkin kansalaisuutta koskevia hakemuksia on hylätty, jos hakija on aktiivisesti ja näkyvästi sitoutunut uiguuriasian ajamiseen. Joissakin tällaisissa tapauksissa hakijalle on kerrottu, että hän muodostaa uhkan Turkin kansalliselle turvallisuudelle. Toisissa tapauksissa syytä kansalaisuushakemuksen hylkäämiseen ei ole kerrottu.[[51]](#footnote-51) Erään nimettömänä pysyneen lähteen mukaan yhden hakijan kansalaisuushakemus olisi hylätty, koska hän oli osoittanut mieltään Kiinan Turkin edustuston edessä päällään t-paita jossa luki ”Free Uyghur”[[52]](#footnote-52).[[53]](#footnote-53)

Hollannin ulkoministeriön raportin (2025) mukaan uiguurit voivat hakea Turkissa tilanteesta riippuen pysyvää oleskelulupaa tai humanitaarista viisumia. Humanitaarinen viisumi tulee uusia kuuden kuukauden välein. Hollannin ulkoministeriö ei saanut tietoa siitä, millä kriteereillä pysyvä oleskelulupa tai humanitaarinen viisumi myönnetään. Erään nimettömänä pysyneen lähteen mukaan noin 10 000 uiguuria asui Turkissa pysyvästi, ja noin 3000:lla oli humanitaarinen viisumi. Noin tuhat uiguuria oli maassa paperittomana. He eivät voineet tehdä palkkatyötä, heidän lapsensa eivät voineet käydä koulua, ja he olivat riippuvaisia hyväntekeväisyydestä. Erään nimettömän lähteen mukaan jotkut uiguurit oleskelivat Turkissa opiskelijaviisumin turvin.[[54]](#footnote-54) Safeguard Defenders -ihmisoikeusjärjestön 2023 ilmestyneen raportin mukaan Turkki on hylännyt uiguurien turvapaikkahakemuksia ja pitkäaikaiseen oleskeluun liittyviä hakemuksia.[[55]](#footnote-55)

# Miten Turkki suhtautuu uiguureihin Kiinan ja Turkin suhteet huomioon ottaen?[[56]](#footnote-56)

Useat turkkilaiset tiedotuskanavat ovat korostaneet Kiinan lisänneen painetta Turkissa oleskelevia uiguureja kohtaan.[[57]](#footnote-57) On arvioitu, että uiguurien suojelu Turkissa on riittämätöntä.[[58]](#footnote-58) Uiguureja otetaan kiinni poliittisen aktivismin vuoksi.[[59]](#footnote-59) Vuonna 2024 Turkissa operoineen vakoilurenkaan paljastuminen aiheutti suuren kohun. Sitä syytettiin Turkin ja Syyrian uiguurien seuraamisesta ja heidän tietojensa välittämisestä Kiinaan.[[60]](#footnote-60) Turkin poliittiset puolueet, yleisö, mediat ja tutkimuslaitokset ovat ottaneet toistuvasti kantaa turkinsukuisten uiguurien puolesta ja kritisoineet Kiinan uiguurien vastaisia toimia.[[61]](#footnote-61) Uiguurien tukimielenosoituksia on järjestetty Turkissa toistuvasti muun muassa yliopistojen, ammattiliittojen ja uiguureihin liitoksissa olevien järjestöjen taholta.[[62]](#footnote-62) Turkin uiguurit järjestävät ajoittain Kiinan uiguurienvastaisia toimia vastustavia mielenosoituksia Kiinan edustustojen edessä.[[63]](#footnote-63)

Turkin valtio pyrkii lisäämään taloudellista yhteistyötä Kiinan kanssa.[[64]](#footnote-64) Kiinan vierailullaan kesällä 2024 Turkin ulkoministeri Hakan Fidan sanoi olevansa kaikkea Kiinaan kohdistuvaa terrorismia ja separatismia vastaan.[[65]](#footnote-65) BBC:n islamistiseksi oppositiopuolueeksi arvioiman Saadet-puolueen esitystä ”Kiinan regiimin uiguureja kohtaan suorittaman kansanmurhan”[[66]](#footnote-66) tunnustamiseksi ei hyväksytty Turkin parlamentissa toukokuussa 2024.[[67]](#footnote-67) Turkki ja Kiina solmivat keskinäisen karkotuksia koskevan sopimuksen vuonna 2017.[[68]](#footnote-68) Viime vuosina on ilmestynyt tutkimuksia uiguurien karkotuksista Turkin viranomaisten toimesta.[[69]](#footnote-69) Turkkilaisten medioiden mukaan useita vuosiakin Turkissa asuneita uiguureja, esimerkiksi perheiden yksittäisiä jäseniä on otettu kiinni ja viety ”poistamiskeskuksiin”[[70]](#footnote-70) viime vuosina. Turkin siirtolaisuudesta vastaavat viranomaiset kiistivät keväällä 2024 että uiguureja olisi karkotettu Kiinaan. Ainakin Istanbulin tuomioistuinten on uutisoitu tehneen uiguurien karkotuspäätöksiä myös vuonna 2025.[[71]](#footnote-71) Alla lisätietoa.

## Turkin ja Kiinan suhteiden kehittyminen ja uiguurien tilanne

Turkin Ankarassa sijaitsevan Atılımin yliopiston tutkijan Nilgün Eliküçük Yıldırımin Heinrich Böll -säätiön sivuilla huhtikuussa 2024 julkaisemassa artikkelissa kerrotaan, että Turkin sallittua uiguurien muuttaa maahan 1950-luvulta lähtien, Kiinan ja Turkin välit ovat vaihdelleet opportunismin ja epäluulon välillä. Turkin presidentti Recep Tayyip Erdoğanin kutsuttua heinäkuun 2009 Ürümqin tapahtumia[[72]](#footnote-72) kansanmurhaksi, Kiinan ja Turkin välit heikkenivät ennennäkemättömällä tavalla. Turkki otti kantaa sorrettujen muslimien puolesta kansainvälisillä foorumeilla kuten YK:ssa. Tutkija Yıldırımin mukaan Turkin hallitus ryhtyi Beijing-myönteiseen politiikantekoon vuoden 2015 jälkeen eikä enää tämän jälkeen tukenut uiguurien asiaa kansainvälisillä foorumeilla. Taustalla muutokselle oli muun muassa Kiinan lähentyminen Turkin kanssa Turkin EU-jäsenyysneuvotteluiden kangerrellessa ja Turkin hakiessa yhteistyötä muiden valtakeskusten kuten Kiinan ja Venäjän kanssa.[[73]](#footnote-73)

Tutkija Yıldırımin mukaan Kiina toivoi, että Turkissa olevan uiguuridiasporan poliittista aktivismia rajoitettaisiin, ja että Turkin kansalaisyhteiskunnan reaktiot uiguurien tilanteeseen pidettäisiin minimissään. Turkki ottikin yleensä ottaen neutraalin kannan uiguurien tilanteeseen, joitakin poikkeavia kannanottoja lukuun ottamatta. Yıldırımin mukaan Turkki ei tuominnut Kiinaa ihmisoikeusloukkauksista tai vaatinut sitä sulkemaan ”radikalisaation vastaisia leirejään”. Turkin valtapuolueen AKP:n[[74]](#footnote-74) kanssa yhteistyötä tehnyt kansallismielinen MHP-puolue[[75]](#footnote-75) lakkasi myös tukemasta uiguureja. Turkin hallitus oli liittoutunut vuoden 2016 vallankaappausyrityksen jälkeen Doğu Perinçekin Aydinlik-puolueen[[76]](#footnote-76) kaltaisten hyvin sekulaarien vasemmistolaisten liikkeiden kanssa ottaakseen etäisyyttä Länteen. Tämäkin johti osaltaan uiguuriasioiden marginalisaatioon Turkissa.[[77]](#footnote-77)

Uiguurien asiaa ajavan National Assembly of East Turkestan -järjestön presidentti Seyit Tumturk väitti maaliskuussa 2019, että Kiinan uiguureihin kohdistama paine oli kasvanut sen vuoksi, että uiguureja oli liittynyt Kiinaa kohtaan ystävällismielistä, presidentti Bashar al-Assadin johtaman Syyrian hallitusta[[78]](#footnote-78) vastustaviin oppositiojoukkoihin.[[79]](#footnote-79)

Tutkija Yıldırımin mukaan vuonna 2019 turkkilainen Iyi-puolue[[80]](#footnote-80) esitti parlamentaarisen tutkinnan aloittamista Kiinan turkinsukuisiin uiguureihin Itä-Turkestanissa kohdistamista sortotoimista. Vaikka myös CHP-puolue[[81]](#footnote-81) ja kurdimyönteinen HDP- puolue[[82]](#footnote-82) tukivat aloitetta, valtapuolue AKP hylkäsi aloitteen ja MHP-puolue pidättäytyi äänestämästä asiassa. Turkin presidentti Recep Tayyip Erdoğanin vuoden 2019 Kiinan matkan jälkimainingeissa eräs HDP:n kansanedustaja syytti AKP-johtoista hallitusta ”uiguurien asian myymisestä”[[83]](#footnote-83) 50 miljardilla dollarilla, jolla hän tarkoitti Kiinan Turkille lupaaman taloudellisen avun määrää.[[84]](#footnote-84)

Tutkija Sarah Khalbus kertoi vuonna 2019 Georgetown Journal of International Studies -julkaisussa olevassa jutussaan, että uiguurien ja Turkin välit vaikuttivat olevan muuttumassa, Turkin vaietessa Kiinan uiguurivähemmistön kohtelusta. Tämän Khalbus arvioi johtuvan Kiinan kasvaneesta taloudellisesta vaikutusvallasta Turkkiin nähden.[[85]](#footnote-85) BBC kertoi Turkin ja Kiinan väleihin keskittyvässä mediakatsauksessaan elokuussa 2023, että useiden Turkin medioiden mukaan Kiina oli lisäämässä painetta Turkissa asuvia uiguureja kohtaan.[[86]](#footnote-86)

Hollannin ulkoministeriön helmikuussa 2025 julkaiseman Turkki-raportin mukaan Turkin poliisi teki maaliskuussa 2023 ratsian Istanbulin Sefaköyn[[87]](#footnote-87) kaupunginosassa ”uiguurikirjakauppaan”, jota piti vuodesta 2009 Abdullah Turkistanli -niminen uiguuri. Poliisi takavarikoi lukuisia ”uiguurikirjoja”, väittäen että kauppias oli rikkonut tekijänoikeuksia vastaan julkaistessaan niistä uusia kappaleita. Viranomaiset kuitenkin perääntyivät asiassa, ja takavarikoidut kirjat palautettiin kauppaan. Uiguurit itse epäilivät, että ratsia olisi tehty Kiinan pyynnöstä.[[88]](#footnote-88)

QHA -uutistoimisto haastatteli 20.8.2023 Istanbulin Kocin yliopiston tohtorikoulutettavaa Yalkun Uluyolia. Uluyolin mielestä “kansainvälisen vainon” kohteeksi joutuvia ihmisiä ei suojeltu riittävästi Turkissa tai muissa maissa, joita heitä asui. Hän toivoi, että tällaisille ihmisille tarjottaisiin suojelun lisäksi psykologista tukea. Turkin oppositioon kytköksissä oleva Halk TV kertoi 16.8.2023, että Istanbulin Kiinan konsulaatin edessä vuonna 2022 mieltään osoittaneita uiguureja uhkaillut poliisi Murat Caykara oli saanut ylennyksen apulaispoliisipäälliköksi. Istanbulin kuvernöörintoimisto ja silloinen Turkin sisäministeri Suleyman Soylu olivat pyytäneet anteeksi Caykaran kommentteja.[[89]](#footnote-89)

BBC:n mainstream-mediaksi arvioima NTV-uutiskanava kertoi 20.2.2024, että Turkin varapresidentti Cevdet Yilmaz peräänkuulutti turkkilaisten ja kiinalaisten yritysten tapaamisessa laajenevaa yhteistyötä Kiinan kanssa. Yilmaz sanoi haluavansa nähdä lisää kiinalaisia turisteja ja Kiinan suoria investointeja Turkkiin.[[90]](#footnote-90) Aydinlik-verkkolehti kertoi 11.4.2024, että Turkin Kiinan suurlähettiläs Ismail Hakki Musa painotti Beijingissä järjestetyssä suurlähettilästapaamisessa Kiinan Xinjiangin maakunnan strategista merkitystä. Musan mukaan Xinjiang sijaitsee Kiinan Vyö ja tie -hankkeen maantieteellisessä keskiössä. Tästä syystä Ankaran ja Beijingin tulisi syventää yhteistyötään Turkin ja Xinjiangin alueen välisen taloudellisen potentiaalin maksimoimiseksi. Tämä voisi suurlähettilään mukaan tapahtua ihmisten kohtaamisia ja suoria lentoja lisäämällä.[[91]](#footnote-91)

Turkin Ankarassa sijaitsevan Atılımin yliopiston tutkijan Nilgün Eliküçük Yıldırımin Heinrich Böll -säätiön sivuilla 5.4.2024 julkaiseman artikkelin mukaan Turkki on rajoittanut uiguurien toimintaa, esimerkiksi kieltämällä taannoin mielenosoituksen Ankarassa. Yıldırımin mukaan uiguurien tilanteesta on vaiettu niin hallituksen kuin opposition medioissa, mutta varsinkin Turkin suurimmissa medioissa. Hänen mukaansa hallitukselle myönteisissä medioissa on ollut kyse AKP-puolueen ”islamistis-kansallismielisen siiven” rauhoittamisesta, ja oppositiomedioiden piirissä taas välinpitämättömyydestä uiguurien asiaa kohtaan. Yıldırım kuitenkin sanoi, että käytännössä kaikki oppositiopuolueet vastustavat AKP-puolueen uiguurien asian sivuuttavaa Kiina-politiikkaa.[[92]](#footnote-92)

Haberler-verkkolehden mukaan Turkin johtava oikeusasiamies Seref Malkoc vieraili Kiinassa 26.-28.4.2024 ja tapasi siellä Kiinan oikeusministeri He Rongin. Malkoc tiettävästi varoitti muita maita puuttumasta Kiinaa ja Turkkia koskeviin uiguurien asioihin. Hänen mukaansa asiaan liittyviä puutteita ja ihmisoikeusloukkauksia tulisi käsitellä kahdenkeskeisesti Turkin ja Kiinan välillä.[[93]](#footnote-93)

BBC:n islamistiseksi arvioiman turkkilaisen oppositiopuolue Saadetin[[94]](#footnote-94) parlamentissa tekemää esitystä Kiinan regiimin tekemästä uiguurien kansanmurhan tunnustamisesta ei hyväksytty Turkin parlamentissa. Asiasta uutisoitiin uiguuri- ja Kiina-myönteisissä lähteissä 12.5.2024. BBC:n Kiina-myönteiseksi arvioiman Aydinlik-sanomalehden mukaan esitystä vastaan äänestivät Turkin valtapuolueen AKP:n ja hallitukseen liitoksissa olevan MHP-puolueen jäsenet. Kurdimyönteisen DEM-oppositiopuolueen[[95]](#footnote-95) kansanedustaja Omer Faruk Gergerlioglu arvioi ennen äänestystä, että Turkin hallitus ei halunnut tunnustaa uiguureja vastaan tehtyjä julmuuksia koska Kiinan kanssa oli tehty 50 miljardin dollarin kauppasopimus vuonna 2019.[[96]](#footnote-96)

BBC:n uiguurimyönteiseksi arvioiman QHA -uutistoimiston 27.6.2024 julkaiseman artikkelin mukaan ihmisoikeusjärjestö Uyghur Human Rights Foundation kritisoi Itä-Turkestaniin kohdistuvia turistimatkoja, joita organisoitiin 18:n muun muassa Turkissa, Ranskassa, Saksassa, Italiassa, Espanjassa, Sveitsissä ja Hollannissa sijaitsevan matkatoimiston toimesta. QHA:n mukaan matkat ovat kohdistuneet Kashgarin, Turpanin, Khotenin ja Ürümqin alueille, joissa kansanmurha ja sorto jatkuivat. Ihmisoikeusjärjestön tutkimusjohtaja Henry Shajiwskin väitti, että Kiina pyrki tällä tavalla peittämään rikoksiaan.[[97]](#footnote-97)

Kesällä 2024 Kiinan Xinjiangin uiguurien autonomisella alueella vieraillut Turkin ulkoministeri Hakan Fidan oli ensimmäinen korkea-arvoinen turkkilainen virkamies, jonka oli sallittu vierailevan alueella yli kymmeneen vuoteen.[[98]](#footnote-98) Vierailun taustalla oli muun muassa Turkin halu liittyä BRICS-talousliittoumaan[[99]](#footnote-99).[[100]](#footnote-100) Hakan Fidanin kolmen päivän Kiinan vierailu kesällä 2024 herätti paljon keskustelua. BBC:n sekulaariksi arvioiman oppositiolehden Cumhuriyetin mukaan ulkoministeri Fidan painotti yhden Kiinan ajatusta vierailullaan ja sanoi olevansa kaikkea Kiinaan kohdistuvaa terrorismia ja separatismia vastaan.[[101]](#footnote-101) Uutismedia T24:n kolumnistin Barçın Yinançin mukaan Turkin ja Kiinan välinen kauppatase oli Turkille selvästi alijäämäinen. Hänen mukaansa ulkoministeri Fidanin vieraillessa Xinjiangin uiguurien autonomisella alueella vaikutti siltä, kuin häntä ei olisi häirinnyt uiguurien kohtelu.[[102]](#footnote-102)

BBC:n Kiinaa kohtaan myötämieliseksi arvioima toimittaja Fikret Akfiratin mukaan ulkoministeri Hakan Fidan oli käynyt Xinjiangin moskeijoissa ja tavannut turkkilaisia nimiä omaavia lapsia. Akfiratin mukaan tämä kumosi myyttejä, joiden mukaan Xinjianin maakunnassa moskeijoita oli suljettu ja uiguurinimiä kielletty. Turkkilaisen oppositiopuolue CHP:n kansanedustaja Namik Tan taas kritisoi ulkoministeri Fidania, todeten tämän käyneen Xinjianin maakunnassa sellaisella alueella, joissa Han-kiinalaiset olivat enemmistönä ja uiguurit vähemmistönä. Tan myös kysyi, jos Fidan oli kyseenalaistanut Kiinan uudelleenkoulutusleirejä, joissa uiguureja painostettiin ja kidutettiin. BBC:n Kiina-myönteiseksi arvioiman Vatan Partisi -puolueen[[103]](#footnote-103) pääsihteeri Ozgur Bursali taas kritisoi Tanin kommentteja, väittäen että ne heijastelivat Yhdysvaltain tiedustelupalvelu CIA:n propagandaa.[[104]](#footnote-104)

Yhdysvaltain hallituksen rahoittaman yleisradioyhtiö Voice of American (VOA) heinäkuussa 2024 ilmestyneessä artikkelissa Washingtonissa sijaitsevan Center for Uyghur Studies -tutkimuslaitoksen projektipäällikkö Memettohti Atawulla kertoi, että ulkoministeri Hakan Fidanin Kiinan vierailun jälkeen oli nousu uiguurien pidätyksissä Turkissa.[[105]](#footnote-105)

Bengü Türk -verkkolehti kertoi 9.10.2024, että Kiinassa oli tuomittu 6 vuoden ja 5 kuukauden vankeustuomioon uiguuritaustainen elokuvantekijä Ikram Nurmehmet, joka tunnetaan uiguurisankarien esille tuomisesta ja joka oli suorittanut elokuva-alan opintoja Istanbulin Marmaran yliopistossa. Internet-sivun mukaan tuomio olisi langetettu koska Nurmehmet oli opiskellut Turkissa ja tehnyt työtä turkkilaisille elokuvayhtiöille. Neljää Nurmehmetin ystävää, jotka olivat ottaneet häneen yhteyttä Turkissa ja myöhemmin palanneet Itä-Turkestaniin, vastaan oli myös nostettu oikeusjuttu Kiinassa ja heitä epäiltiin terroristijärjestön perustamisesta ja siihen osallisuudesta.[[106]](#footnote-106)

Turkin presidentillinen viestintävirasto kiisti syyskuussa 2025 huhut, että se olisi hyväksymässä kolmen miljoonan uiguurin muuton Kiinasta Turkkiin Beijingin ja Ankaran välisen sopimuksen nojalla. Tällaista huhua oli levittänyt syyskuun alussa vaikutusvaltainen, hallitusmyönteinen kommentoija Turan Kislakci, joka väitti, että asiasta olisi keskusteltu Turkin ja Kiinan presidenttien kesken.[[107]](#footnote-107) Historioitsija Ilber Ortayli ehdotti elokuun 2025 Hürriyet-lehden kolumnissa ”ahkerien uiguurimaanviljelijöiden” tuomista Turkin tyhjentyneisiin kyliin maanviljelyksen ja työvoimapulaa helpottamaan.[[108]](#footnote-108) Tämä oli aiheuttanut vilkasta keskustelua, toisten toivottaessa uiguurit tervetulleiksi ja toisten vastustaessa uiguurien viemistä pois heidän historiallisilta kotialueiltaan.[[109]](#footnote-109)

## Esimerkkejä Turkin uiguureihin kohdistuvista terrorismiepäilyistä

Yhdysvaltain julkisen palvelun radioverkon (NPR) artikkelissa kerrotaan uutena vuotena 2017 Istanbulissa yökerhoon tehdystä iskusta, jossa sai surmansa 39 ihmistä. Tekijänä oli ISIS-terroristijärjestölle lojaali uzbekkitaustainen asemies. Ampumistapauksen tutkinnan yhteydessä otettiin kiinni myös useita uiguureja epäiltynä yhteyksistä ekstremisteihin. Kiinan valtio oli ilmoittanut jo 2014, että noin 300 uiguuria olisi liittynyt ISISiin. Istanbulin Aydinin yliopiston professori Ragip Kutay Karacan mukaan yökerhoiskun jälkeen Turkin viranomaiset ryhtyivät pidättämään uiguureja, jos heillä oli vähäisintäkään kytköstä Syyriaan.[[110]](#footnote-110)

Aydinlik -verkkolehti väitti artikkelissaan 16.2.2024, että Itä-Turkestanin unioni (Union of East Turkestan) -nimisen järjestön presidentti Hidayetullah Oguzhan olisi ollut yksi henkilöistä, jotka pidätettiin Istanbulin santa Marian katoliseen kirkkoon 28.1.2024 tehdyn iskun. Aydinlik väitti, että myös muut pidätetyt olisivat kuuluneet Oguzhanin ryhmään. Yksi ryhmän hyökkäyksessä käyttämä auto olisi kuulunut Itä-Turkestanin unionin väitetylle johtoryhmän jäsenelle Mahmud Muhammedille. Aydinlik väitti, että Oguzhan olisi saanut tukea AKP-puolueelta ja Turkin sisäministeriöltä ja oli niiden suojeluksessa.[[111]](#footnote-111) BBC:n mukaan ISIS ilmoitti olevansa vastuussa hyökkäyksestä.[[112]](#footnote-112)

Haber7com -verkkolehti syytti lokakuussa 2024 uiguuritaustaista tubettajaa Kuzzat Altayta Kurdistanin työväenpuolueen (PKK) tukemisesta sen jälkeen, kun Altay oli väittänyt Turkin pommittaneen kurdisiviilejä Pohjois-Syyriassa ja Irakissa.[[113]](#footnote-113) Altay oli myös esim. maaliskuussa 2021 kritisoinut Turkin uiguuripolitiikkaa, väittäen, ettei Turkki enää tarjonnut uiguureille turvasatamaa tai puolustanut heidän oikeuksiaan.[[114]](#footnote-114)

## Useat tahot kritisoivat Kiinan uiguurivastaisia toimia Turkissa

### Esimerkkejä kritiikistä medioissa

Yhdysvaltalaisen Cato Institute -ajatuspajan tutkija Mustafa Akyol väitti tammikuussa 2022 ilmestyneessä, Hudson Instituten sivuilla julkaistussa artikkelissa, että Turkin hallituksen myötäillessä Kiinaa, Turkin oppositiopuolueet olivat nousseet tukemaan uiguureja. Näihin kuuluivat johtava oppositiopuolue, sekularistinen CHP, kansallismielinen Iyi-puolue, pieni islamistinen Saadet-puolue[[115]](#footnote-115) ja kaksi uutta puoluetta, hallituspuolue AKP:n entisten ministereiden perustamat Deva[[116]](#footnote-116) ja Gelecek[[117]](#footnote-117).[[118]](#footnote-118)

BBC:n Turkin hallitusta myötäileväksi kuvaavan Yeni Safak -lehden kolumnisti Yasar Sungu haukkui 16.2.2024 Kiinaa, todeten, että Kiina oli muuttanut uiguurien asuttaman Xinjiangin alueen avoimeksi vankilaksi, ja että se piti muslimiyhteisöjä vihollisinaan. Sungun mukaan Kiina yritti muuttaa muslimien katsantokantaa, tuhoten ne, joiden kohdalla muutos ei onnistunut.[[119]](#footnote-119)

Yeni Akit -verkkolehti siteerasi 14.2.2024 Centre for Uyghur Studies -tutkimuslaitoksen johtajaa Abdulhakim Idrisiä, joka kritisoi Kiinan entisen Istanbulin konsulin Cui Wein luonnehdintaa Kiinan uiguurileireistä ”kouluina”, jossa hoidettiin ”aivotoiminnaltaan sairaita” uiguureja. Idrisin mukaan Kiina pyrki politiikallaan islaminuskon ja uiguurikulttuurin tuhoamiseen. Cui Wein kommentit olivat aiheuttaneet voimakkaita reaktioita Turkissa, ja useat tahot, mukaan lukien jotkut julkisuuden henkilöt kuten maajoukkuejalkapalloilija Kerem Aktürkoğlu olivat raivostuneet Cui Wein kommenteista ja ottaneet asiaan kantaa.[[120]](#footnote-120)

BBC:n kansallismieliseksi arvioiman Turkgun-sanomalehden kolumnisti Yildiray Cicek kritisoi 16.2.2024 Aydinlik-lehteä Kiinan uiguureihin kohdistaman assimilaatiopolitiikan ja siihen liittyvien oikeudenloukkausten vähättelemisestä. BBC:n Turkin hallitukselle myönteiseksi arvioima GZT-verkkolehti arveli 14.2.2024 julkaistussa jutussaan Kiinan armeijaa syylliseksi Eid-juhlan aloituspäivänä 28.7.2014 tapahtuneeseen joukkomurhaan Itä-Turkestanin Yarkandin alueen Ilishkun kylässä ja väitti, että uiguurityttöjä pakotettiin naimisiin kiinalaisten miesten kanssa tyttöjen perheisiin kohdistuvien rangaistusten uhalla.[[121]](#footnote-121)

### Esimerkkejä uiguureja tukevista mielenosoituksista

BBC:n uiguurimyönteiseksi arvioima Uyghurnet -media kertoi 16.5.2024, että Bilecik Seyh Edebali -yliopiston opiskelijat ja paikalliset ihmiset marssivat yliopiston kampuksella Kiinan valtion Itä-Turkestanin maakunnan turkinsukuisiin ihmisiin kohdistamaa sortoa, vainoa ja etnistä kansanmurhaa vastaan.[[122]](#footnote-122) Uyghurnet-verkkolehden (15.5.2024) mukaan Isparta University of Applied Sciences ja Suleyman Demirel University -yliopistojen opiskelijat olivat järjestäneet suuren Itä-Turkestan ja Gaza -mielenosoituksen kiinnittääkseen ihmisten huomion näiden alueiden ongelmiin.[[123]](#footnote-123) Uyghurnetin (19.5.2024) mukaan Gaziantepissa oli tarkoitus järjestää 20.5. turkinsukuisten kansan ongelmia maailmalla muun muassa Kiinan ja Venäjän miehittämillä alueilla valottava paneelikeskustelu, johon ottaisi osaa muun muassa merkittävä uiguuriyhteisön edustaja Hamit Göktürk ja Krimin tataarien edustaja.[[124]](#footnote-124)

Turkin Konyan maakunnan Karatayn yliopistossa oli BBC:n merkittäväksi uiguuriyhteisön vaikuttajahenkilöksi arvioiman Seyit Tumturkin (13.6.2024) mukaan Itä-Turkestania, Palestiinaa ja Gazaa tukeva mielenosoitus. Samanaikaisesti oli Istanbulin yliopistossa ja Eskisehir Osman Gazin yliopistossa samanlaiset mielenosoitukset.[[125]](#footnote-125)

BBC siteeraa Turkin ja Kiinan väleihin keskittyvässä mediakatsauksessaan paikalliseksi luonnehtimansa Afyon Postasi -sanomalehden 21.2.2025 julkaisemaa artikkelia, jonka mukaan Turkin Kütahyan maakunnassa järjestettiin ammattiliittojen (Youth-Memur-Sen ja konservatiivinen Egitim-Bir-Sen) sekä uskonnollisen Seven Crescent Organisation -järjestön toimesta uiguurien tilannetta käsittelevä konferenssi. Konferenssiin osallistui myös East Turkestan National Assemblyn presidentti Seyit Tumturk. Konferenssissa käsiteltiin “Kiinan Itä-Turkestanissa harjoittamaa vainoa”[[126]](#footnote-126).[[127]](#footnote-127)

BBC:n mukaan Crimea News Agency kertoi 13.3.2024, että Turkissa asuvat uiguurit vaativat Kiinan Xinjiangin maakunnassa vangittujen, Turkin kansalaisuuden omaavien omaistensa vapauttamista Istanbulissa 12.3. pidetyssä lehdistötilaisuudessa. Pidätettyjen Turkissa asuvien omaisten asianajaja Gulden Sonmez viittasi UN Working Group on Arbitrary Detention -organisaation marraskuussa 2023 esittämään kehotukseen vapauttaa pidätetyt.[[128]](#footnote-128)

BBC:n Turkin Sivasin maakunnan paikalliseksi sanomalehdeksi arvioima Egemen uutisoi 21.3.2025, että Cumhuriyetin yliopiston opiskelijat marssivat Seven Crescent – sekä Turkic World Related Communities -organisaatioihin liitoksissa olevien opiskelijaryhmien kanssa kiinnittääkseen huomiota ”Itä-Turkestanin ihmisoikeusloukkauksiin”[[129]](#footnote-129) ja Kiinan turkinsukuisiin uiguureihin kohdistamaa sortoa vastaan.[[130]](#footnote-130)

Haber Türk -verkkolehti uutisoi 9.5.2025, että Erzurumin teknillisen yliopiston opiskelijat olivat järjestäneet mielenosoitusmarssin protestoidakseen Gazan ja Itä-Turkestanin tapahtumia. Mielenosoittajilla oli Turkin, Palestiinan ja Itä-Turkestanin lippuja.[[131]](#footnote-131)

## Karkotustoimista Turkin uiguureja kohtaan[[132]](#footnote-132)

Turkki ja Kiina solmivat keskinäisen karkotuksia koskevan sopimuksen vuonna 2017.[[133]](#footnote-133) Turkin Ankarassa sijaitsevan Atılımin yliopiston tutkijan Nilgün Eliküçük Yıldırımin Heinrich Böll -säätiön sivuilla huhtikuussa 2024 julkaistun artikkelin mukaan sopimusta ei ratifioitu Turkin parlamentissa, mutta ei-virallisista lähteistä tihkui tietoa, jonka mukaan Turkki olisi karkottanut uiguureja kolmansiin maihin. Tämä aiheutti Turkin kansalaisuutta tai pysyvää oleskelulupaa vailla olevien uiguurien keskuudessa pelkoa.[[134]](#footnote-134)

Uiguurien oikeuksiin keskittyvän UHRP-ihmisoikeusjärjestön huhtikuussa 2020 julkaiseman raportin mukaan vaikutti siltä, että Turkin viranomaisten linja uiguureihin nähden oli kiristymässä. Vuonna 2019 raportoitiin uiguurien kiinniottamisesta ja viemisestä poistamiskeskuksiin. Näin oli käynyt esimerkiksi Zinnetgul Tursunille, tämän miehelle heidän kahdelle lapselleen. Laillisesti Turkissa oleskeleva perhe määriteltiin etnisiksi tadzhikeiksi, ja heidät karkotettiin Tadzhikistaniin. Tadzhikistanin Dushanben lentokentällä heidät luovutettiin Kiinan viranomaisille ja heidät kuljetettiin Kiinan Xinjiangin maakunnan Ürümqiin.[[135]](#footnote-135) UHRP:n lokakuussa 2021 ilmestyneen julkilausuman mukaan moni uiguurilapsi oli jäänyt yksin Turkkiin ilman vanhempiaan uiguureihin kohdistuvien toimien johdosta.[[136]](#footnote-136)

Landinfon vuonna 2021 julkaisemassaan raportissa siteeraama, tutkivaa journalismia tekevä amerikkalainen Buzzfeed News -media väitti todentaneensa omien tutkimustensa kautta kuuden Turkin kansalaisen, ja mahdollisesti kymmenien muiden uiguurien palautuksen Turkista Kiinaan ja katoamisen siellä. Näistä kaksi oli lapsia, ja tämä koski myös sellaisia uiguureja, joilla oli Turkin passi ja kansalaisuus. Jotkut heistä olivat olleet kadoksissa maaliskuusta 2019 lähtien. Turkin ja Kiinan viranomaiset eivät vahvistaneet näiden henkilöiden tilannetta. Kenelläkään kuudesta kadonneesta ei ollut kaksoiskansalaisuutta eli myös Kiinan kansalaisuutta.[[137]](#footnote-137)

Landinfon vuonna 2021 ilmestyneessä raportissa siteerattiin karkotuksiin erikoistunutta turkkilaista asianajajaa, jonka mukaan uiguureja ei palautettu suoraan Turkista Kiinaan. Landinfon marraskuussa 2021 haastattelema kansainvälinen ihmisoikeusjärjestö vahvisti tämän. Landinfon raportin mukaan monet uiguurit olivat viettäneet kuukausia ”säilöönotto- ja poistamiskeskuksissa” Turkissa Kiinan viranomaisten luovutusvaatimusten seurauksena. Heidän kiinniottoaan perusteltiin usein epäilyillä terrorististen tekojen suunnittelusta tai osallistumisesta sellaisiin. Monet uiguurit olivat myös viettäneet useita kuukausia ”säilöönotto- ja poistamiskeskuksissa” Turkissa Kiinan viranomaisten luovutusvaatimusten seurauksena. Vaatimuksia perusteltiin usein syytöksillä terroritekojen suunnittelusta tai niihin osallistumisesta.[[138]](#footnote-138)

Freedom House -tutkimuslaitoksen vuonna 2022 julkaiseman Turkki-raportin mukaan Turkissa oleskelevia uiguureja ei suojeltu riittävästi riskiltä joutua pakkopalautetuksi Kiinaan, ja heihin kohdistui enenevässä määrin kiinnioton uhkaa poliittisen aktivismin vuoksi.[[139]](#footnote-139)

Yhdysvaltalaisen Cato Institute -ajatuspajan tutkija Mustafa Akyol väitti tammikuussa 2022 ilmestyneessä artikkelissaan, että Turkin hallitus teki ratsioita uiguurien koteihin, pidätti satoja ihmisiä, ja koordinoi heidän karkotuksiaan Beijingin kanssa.[[140]](#footnote-140) Safeguard Defenders -ihmisoikeusjärjestön 2023 ilmestyneen raportin mukaan Turkki on karkottanut ”laittomina siirtolaisina” pitämiään uiguureja.[[141]](#footnote-141)

BBC:n uiguurimyönteiseksi arvioima Crimean News Agency väitti 18.4.2024, että Turkin kansalaisuuden omannut uiguuri, Abdusemi Omeroglu, oli karkotettu Turkista ilman perusteita. Hänen ystävänsä väittivät, että viranomaiset olivat tiedottaneet Omeroglua, että hänen Turkin kansalaisuutensa oli peruutettu, ja että hänet lähetettäisiin takaisin, koska hänellä ei ollut enää Turkin kansalaisuutta. International Refugee Rights Association -yhdistyksen asianajajat eivät saaneet asiaan kommenttia viranomaisilta.[[142]](#footnote-142)

Yeni Akit -verkkolehden (2.8.2024) mukaan Turkin Kayserin maakunnassa oli pidätetty 60-vuotias uiguuritaustainen mies, Mehmet Emin Ömer. Hän oli pitänyt leipomoa useita vuosia perheensä kanssa. Nyt häntä pidettiin Ankarassa Akyurtin ”poistamiskeskuksessa”, ja lehden mukaan hän oli vaarassa joutua karkotetuksi Kiinaan.[[143]](#footnote-143)

Yeni Asya -sanomalehden 12.9.2024 julkaiseman jutun mukaan Istanbulin Sefaköyn kaupunginosassa pidätettiin 5.9.2024 uiguuritaustainen nainen, neljän lapsen äiti Hafife İbrahim. Hänet vietiin Turkin siirtolaisuusviraston ”poistamiskeskukseen”. Türkistander -yhdistyksen johtaja Burhan Kavuncu uskoi, että hänet karkotetaan Kiinaan.[[144]](#footnote-144)

Tamga Türk -verkkolehti uutisoi, että terrorisminvastaiset joukot olivat ottaneet kiinni kaksi liikuntarajoitteista uiguuritaustaista naista (Rızıvangül Abdülaziz ja Münevver Abdülaziz) lapsineen Istanbulin Sefaköyn kaupunginosassa ja vieneet heidät ulkomaalaisille tarkoitettuun Çatalcan ”poistamiskeskukseen”. Journalisti Yucel Tanayn mukaan kyseessä oleva perhe oli tiukassa rahatilanteessa, ja he olivat saaneet tukea päivittäiseen elämiseensä uiguureja avustavilta järjestöiltä.[[145]](#footnote-145)

BBC:n konservatiiviseksi oppositiolehdeksi arvioima Karar uutisoi 22.10.2024, että kahdeksan vuotta sitten Kiinasta Turkkiin tullut Mahemuti Anayeti, jolla oli työlupa ja asunto Turkissa, oli vaarassa joutua kolmatta kertaa karkotetuksi maasta. Hänen asianajajansa mukaan Abdullah Tikicin mukaan Anayeti, joska asui Istanbulissa kolmen tyttärensä kanssa, oli viety ”laittomasti”[[146]](#footnote-146) ”poistamiskeskukseen”. Asianajajan mukaan karkotettuja uiguureja kohtaisi varma kuolema (certainly face death if they are deported).[[147]](#footnote-147)

Haberturk -uutiskanavalla kerrottiin 24.10.2024 Turkin sisäministeriön alaisen siirtolaisuusviraston (Göç İdaresi Başkanlığı) kiistäneen, että se olisi aikeissa karkottaa erään uiguuritaustaisen henkilön Kiinaan. Virasto kertoi lausunnossaan, että ulkomaalaisia ja kansainvälistä suojelua koskevan lain 6458 artiklan 4 mukaan ketään ei voi lähettää sellaisen paikkaan, jossa hän voi joutua kidutetuksi, tai jossa hänen vapautensa on vaarantunut etnisen taustan, uskonnon, kansallisuuden, tiettyyn sosiaaliseen ryhmään kuulumisen tai poliittisten mielipiteiden vuoksi. Virasto väitti epätodeksi väitettä, jonka mukaan kyseinen henkilö olisi pakotettu kirjoittamaan Kiinaan palaamista varten vapaaehtoista paluuta koskevan asiakirjan. Virasto väitti myös, ettei ketään turkkilaista uiguuria olisi koskaan karkotettu Kiinaan. Uutisessa mainitun henkilön taustasta ei kerrottu tarkemmin.[[148]](#footnote-148)

Tamga Türk -uutissivustolla kerrottiin 10.1.2025, että kaksi Itä-Turkestanista kotoisin olevaa ja Turkissa monta vuotta asunutta uiguuria (Muhammed Abdullah, jonka humanitaarisen oleskeluluvan hakemus oli hylätty ja hänen poikansa Oğul Kasım) aiottiin karkottaa. Uutisen mukaan miehiä pidettiin nyt laittomasti ”poistamiskeskuksissa”.[[149]](#footnote-149)

Hollannin ulkoministeriön helmikuussa 2025 julkaiseman Turkki-raportin mukaan tiedossa ei ollut, että Turkki olisi karkottanut Kiinaan uiguureja suoralla tai epäsuoralla tavalla raportin kattamalla aikajaksolla (syyskuu 2023–20.2.2025). Raportissa kerrotaan uiguuritaustaisesta henkilöstä nimeltä Ilyas Ablikim, joka oli vaarassa joutua karkotetuksi Kiinaan. Hän oli asunut Istanbulissa vuodesta 2014 lähtien, hänellä oli pysyvä oleskelulupa Turkissa ja hän oli hakenut Turkin kansalaisuutta. Turkin poliisi pidätti hänet 10.11.2023, ja hänet siirrettiin Kayserin ”poistamiskeskukseen” muutama päivä pidätyksen jälkeen. Hollannin ulkoministeriön tiedossa ei ollut, että häntä olisi karkotettu raportin kirjoittamisen aikana. Erään nimettömän lähteen mukaan 7-8 uiguuria oli samassa tilanteessa, ja heitä kaikkia epäiltiin yhteyksistä Turkistan Islamic Party (TIP) -ryhmään[[150]](#footnote-150).[[151]](#footnote-151)

Uutissivusto Medyascopella kerrottiin 27.2.2025, että Thaimaa oli karkottanut Kiinaan ainakin 40 Turkista turvapaikkaa hakenutta uiguuria. Kyseistä ryhmää oli pidetty kymmenen vuotta Bangkokissa sijaitsevassa siirtolaisten säilöönottokeskuksessa. Henkilöt oli lennätetty Xinjiangin maakuntaan ilmeisesti China Southern Airlines -lentoyhtiön erikoislennolla.[[152]](#footnote-152) Gercek Gundem -verkkolehden uutisen (2.3.2025) mukaan Yeni Yol -puolueen varapuheenjohtaja, professori Selçuk Özdağ sanoi Thaimaan päätöksen olevan ”rikos ihmisyyttä vastaan”[[153]](#footnote-153) ja kehotti Turkin hallitusta kiireellisiin diplomaattisiin toimiin asian suhteen.[[154]](#footnote-154)

Serbestiyet-uutissivusto kertoi 5.3.2025, että uiguuriperhe vetosi Turkin viranomaisiin, ettei perheen isää karkotettaisi maasta. Vajaa kymmenen vuotta Turkissa perheineen asunut ja YK:n pakolaisstatuksen omannut Mutellip Memet oli otettu kiinni Ankarassa joulukuussa 2024 ja hänet oli lähetetty ”poistamiskeskukseen”. Hänen vaimonsa Hanay Memet oli karkotettu maasta 2021 ja hän oleskeli Belgiassa. Turkissa asui edelleen perheen 19-vuotias poika neljän nuoremman sisaruksensa kanssa. Artikkelin mukaan lapset eivät voineet muuttaa Belgiaan äitinsä luokse, koska heillä ei ollut Kiinan passeja.[[155]](#footnote-155)

Yeni Akit -verkkolehti uutisoi 27.3.2025, että Istanbulin 16. ja 18. hallinto-oikeudet olivat tehneet päätöksen kahden uiguurin karkottamisesta. Oikeuden päätöksen mukaan[[156]](#footnote-156) Itä-Turkestanissa ei ollut vainoa eivätkä henkilöt joutuisi karkotettaessa vakavaan riskiin. Yeni Akitin mukaan oikeuden päätös oli selvästi vastakkainen todellisuuden ja oikeudenmukaisuuden kanssa ja se kritisoi oikeutta ”Kiinan Itä-Turkestanin turkkilaissukuisiin uiguureihin kohdistamien rikosten ihmisyyttä vastaan ja mahdollisen kansanmurhan” sivuuttamisesta.[[157]](#footnote-157)

Karar-sanomalehden 18.3.2025 ilmestyneen uutisen mukaan kurdimyönteisen DEM -puolueen kansanedustaja Ömer Faruk Gergerlioğlu oli kysynyt Turkin ulkoministeri Hakan Fidanilta ja oikeusministeri Yılmaz Tunçilta Turkin parlamentissa tietoa Istanbulin oikeusistuimen päätöksistä, jotka koskivat kahden uiguurin karkottamista Kiinaan. Gergerlioğlu kysyi, miten karkotuspäätökset oli voitu tehdä oikeudessa ilman todellista tietoa vainon mahdollisuudesta ja kysyi, ”oliko kiinalaisille viranomaisille protestoitu virallisesti uiguurien sorrosta ja kansanmurhasta”. Hän kyseenalaisti Turkin ”uiguuripolitiikan” ja kysyi miten Turkin kansainväliset ihmisoikeusvelvoitteet ja Turkin ja Kiinan väliset taloussuhteet korreloivat keskenään. Gergerlioğlu kysyi myös, jos ”palautettujen uiguurien” tilannetta seurattiin jollain tavalla.[[158]](#footnote-158)

BBC:n konservatiiviseksi oppositiolehdeksi arvioima Karar uutisoi 16.4.2025, että Istanbulin 16. ja 18. hallinto-oikeudet olivat tehneet päätöksen uiguuritaustaisen Abuduwaili Aierkenin suorasta karkottamisesta Turkista Kiinaan. Aierkenin asianajaja oli valittanut päätöksestä perustuslakituomioistuimeen, mutta oikeus ei pitänyt uskottavana väitettä, jonka mukaan Aierkenin oikeus elämään vaarantuisi tai että häneen kohdistuisi pahoinpitelyä. Karar-lehti huomioi, että Istanbulin oikeuslaitokselta oli tullut tällainen päätös, vaikka Turkin sisäministeriön siirtolaisuusosasto (interior ministry's migration department) oli aikaisemmin kiistänyt, että uiguureja karkotettaisiin.[[159]](#footnote-159)

BBC:n Turkin ja Kiinan väleihin keskittyvässä mediakatsauksessa siteeraama uutissivusto Internet Haber kertoi 18.8.2025 toimittaja Halis Ozdemirin väittäneen, että Turkin uiguureihin kohdistamat karkotustoimet aiheuttivat sen, että jotkut heistä siirtyivät aseellisiksi taistelijoiksi Syyriaan. BBC:n uiguurimyönteiseksi kuvaamalla Uygur Haber -sivustolla Ozdemir nosti esiin taannoisen uutisoinnin uiguuritaustaisen neljän lapsen isän karkotusaikeista Kiinaan. Ozdemirin väitti, että uiguureja hakee turvapaikkaa Euroopasta välttääkseen karkotusta Turkkiin, kun taas nuoria miehiä pakenee Syyriaan, liittyäkseen Syyrian armeijaan.[[160]](#footnote-160)

## Uiguurien Turkista poistumisesta ja sinne paluusta

Landinfon syksyllä 2021 haastatteleman järjestön mukaan uiguurit, joilla on oleskelulupa Turkissa voivat matkustaa kolmanteen maahan hakeakseen suojelua. Turkissa suojelua hakevat uiguurit taas menettävät oleskelulupansa perusteen maasta poistuessaan.[[161]](#footnote-161)

Hollannin ulkoministeriön helmikuussa 2025 julkaisemaansa Turkki-raporttiin haastattelemat, nimettömänä pysyneet lähteet antoivat eriäviä vastauksia kysymykseen siitä, miten aikaisemmin Turkissa oleskeluluvan omanneet henkilöt otettaisiin vastaan Turkin viranomaisten toimesta heidän pyrkiessään palaamaan Turkkiin. Yksi lähde arveli, etteivät Turkin viranomaiset suhtautuisi suotuisasti uiguurien paluuseen. Toisen lähteen mukaan uiguurien paluu hyväksyttäisiin, jos alle vuosi oli kulunut heidän Turkista lähdöstään. Kolmannen lähteen mukaan uiguurit voisivat palata Turkkiin vain, jos heidän oleskelulupansa oli edelleen voimassa.[[162]](#footnote-162)

## Lähteet

Akyol, Mustafa 26.1.2022. *How China Coopted Turkey to Forsake the Uyghurs*. <https://www.hudson.org/node/44415> (käyty 3.9.2025).

Altay, Kuzzat 2.3.2021. *Why Erdogan Has Abandoned the Uyghurs*. Foreign Policy. <https://foreignpolicy.com/2021/03/02/why-erdogan-has-abandoned-the-uyghurs/> (käyty 5.9.2025).

Amnesty International 21.2.2020. *Nowhere feels safe. Uyghurs tell of China-led intimidation campaign abroad*. <https://www.amnesty.org/en/latest/research/2020/02/china-uyghurs-abroad-living-in-fear/> (käyty 4.9.2025).

ANI (Asian News International) 1.10.2024. *Uyghur diaspora protests against China's National Day in Istanbul*. <https://www.aninews.in/news/world/middle-east/uyghur-diaspora-protests-against-chinas-national-day-in-istanbul20241001204124/> (käyty 4.9.2025).

Asia House / Andrews, Joseph 28.8.2025. *A Land of Opportunities? Syria, the GCC, and the Prospects for Investment*. <https://www.asiahouse.org/research-analysis/a-land-of-opportunities-syria-the-gcc-and-the-prospects-for-investment> (käyty 12.9.2025).

Aydinlik / Kaya, Emre 11.4.2024. *Büyükelçi Musa'dan Sinciang ile işbirliği çağrısı*. <https://www.aydinlik.com.tr/haber/buyukelci-musadan-sinciang-ile-isbirligi-cagrisi-turkiye-cin-buyukelcisi-ismail-hakki-musadan-sinciang-uygut-ozerk-bolgesi-ile-isbirliginin-artirilmasi-cagri-466142> (käyty 12.9.2025).

Aydinlik / Özlem Konur Usta 16.2.2024. *Kiliseye saldırıdan devlet zaafı çıktı*. <https://www.aydinlik.com.tr/haber/kiliseye-saldiridan-devlet-zaafi-cikti-kiliseye-saldirida-urumci-suriye-turkiye-hatti-453937> (käyty 15.9.2025).

BBC (British Broadcasting Corporation)

3.9.2025. *Highlights: Turkish Media on China Ties 27 Aug – 2 Sep 25*. Saatavilla Factiva-uutistietokannassa [edellyttää kirjautumista] (käyty 1.9.2025).

20.8.2025. *Highlights: Turkish Media on China Ties 13-19 Aug 25*. Saatavilla Factiva-uutistietokannassa [edellyttää kirjautumista] (käyty 1.9.2025).

14.5.2025. *Highlights: Turkish Media on China Ties 7-13 May 25*. Saatavilla Factiva-uutistietokannassa [edellyttää kirjautumista] (käyty 1.9.2025).

24.4.2025. *Highlights: Turkish Media on China Ties 16–22 Apr 25.* Saatavilla Factiva-uutistietokannassa [edellyttää kirjautumista] (käyty 1.9.2025).

3.4.2025. *Highlights: Turkish Media on China Ties 26 Mar - 1 Apr 25*. Saatavilla Factiva-uutistietokannassa [edellyttää kirjautumista] (käyty 1.9.2025).

26.3.2025. *Highlights: Turkish Media on China Ties 19-25 Mar 25*. Saatavilla Factiva-uutistietokannassa [edellyttää kirjautumista] (käyty 1.9.2025).

26.2.2025. *Highlights: Turkish Media on China Ties 19-25 Feb 25*. Saatavilla Factiva-uutistietokannassa [edellyttää kirjautumista] (käyty 1.9.2025).

16.1.2025. *Highlights: Turkish Media on China Ties 8-14 Jan 25*. Saatavilla Factiva-uutistietokannassa [edellyttää kirjautumista] (käyty 1.9.2025).

24.10.2024. *Highlights: Turkish Media on China Ties 16-22 Oct 24*. Saatavilla Factiva-uutistietokannassa [edellyttää kirjautumista] (käyty 1.9.2025).

5.7.2024. *Highlights: Turkish Media on China Ties 27 Jun - 3 Jul 24*. Saatavilla Factiva-uutistietokannassa [edellyttää kirjautumista] (käyty 1.9.2025).

19.6.2024. *Highlights: Turkish Media on China Ties 12-18 Jun 24*. Saatavilla Factiva-uutistietokannassa [edellyttää kirjautumista] (käyty 1.9.2025).

6.6.2024. *Highlights: Turkish Media on China Ties 28 May - 3 Jun 24*. Saatavilla Factiva-uutistietokannassa [edellyttää kirjautumista] (käyty 1.9.2025).

22.5.2024. *Highlights: Turkish Media on China Ties 14-20 May 24*. Saatavilla Factiva-uutistietokannassa [edellyttää kirjautumista] (käyty 1.9.2025).

25.4.2024. *Highlights: Turkish Media on China Ties 17-23 Apr 24.* Saatavilla Factiva-uutistietokannassa [edellyttää kirjautumista] (käyty 1.9.2025).

21.3.2024. *Highlights: Turkish Media on China Ties 13-19 Mar 24*. Saatavilla Factiva-uutistietokannassa [edellyttää kirjautumista] (käyty 1.9.2025).

14.3.2024. *Highlights: Turkish Media on China Ties 6-12 Mar 24*. Saatavilla Factiva-uutistietokannassa [edellyttää kirjautumista] (käyty 1.9.2025).

7.3.2024. *Highlights: Turkish Media on China Ties 28 Feb - 5 Mar 24*. Saatavilla Factiva-uutistietokannassa [edellyttää kirjautumista] (käyty 1.9.2025).

27.2.2024. *Highlights: Turkish Media on China Ties 21-27 Feb 24*. Saatavilla Factiva-uutistietokannassa [edellyttää kirjautumista] (käyty 1.9.2025).

23.2.2024. *Highlights: Turkish Media on China Ties 14-20 Feb 24*. Saatavilla Factiva-uutistietokannassa [edellyttää kirjautumista] (käyty 1.9.2025).

23.8.2023. *Highlights: Turkish Media on China Ties 15-21 Aug 23*. Saatavilla Factiva-uutistietokannassa [edellyttää kirjautumista] (käyty 1.9.2025).

BBC / Gunter, Joel 31.3.2021. The cost of speaking up against China. <https://www.bbc.com/news/world-asia-china-56563449> (19.9.2025).

Bengü Türk 9.10.2024. *Çin, Uygur Türkü yönetmeni hapse attı: Suçu Türkiye'de eğitim görmek!* <https://www.benguturk.com/cin-uygur-turku-yonetmeni-hapse-atti-sucu-turkiyede-egitim-gormek> (käyty 15.9.2025).

Buzzfeed / Rajagopalan, Megha & Yildiz, K. Murat 27.3.2019. *China Has Also Been Targeting Foreigners In Its Brutal Crackdown On Muslims*. <https://www.buzzfeednews.com/article/meghara/turkey-uighurs-china-muslim-internment-camps> (käyty 4.9.2025).

Carter, James 6.7.2022. *July 5, 2009: The riots that changed everything in xinjiang*. The China Project. <https://thechinaproject.com/2022/07/06/july-5-2009-the-riots-that-changed-everything-in-xinjiang/> (käyty 4.9.2025).

CE Noticias Financieras 20.2.2024. *Six suspected Chinese spying suspects arrested in Turkey.* Saatavilla Factiva-uutistietokannassa [edellyttää kirjautumista] (käyty 1.9.2025).

China Daily 19.10.2017. *CPC-led China offers hope for better world -- Turkish party leader*. <https://www.chinadaily.com.cn/china/19thcpcnationalcongress/2017-10/19/content_33439662.htm> (käyty 10.9.2025).

Deutsche Welle / Ünker, Pelin 30.4.2025. *Türkiye'deki Uygurlar nasıl baskı görüyor?* <https://www.dw.com/tr/t%C3%BCrkiyedeki-uygurlar-nas%C4%B1l-bask%C4%B1-g%C3%B6r%C3%BCyor/a-72390598> (käyty 5.9.2025).

DFAT 27.12.2024. *DFAT Country of Information Report. People’s Republic of China*. <https://www.dfat.gov.au/sites/default/files/country-information-report-china.pdf> (käyty 19.9.2025).

Dow Jones Newswires / Dou, Eva 31.8.2018. *China's Muslim Crackdown Extends to Those Living Abroad*. Saatavilla Factiva-uutistietokannassa [edellyttää kirjautumista] (käyty 11.9.2025).

Freedom House 2022. *Case Study. Turkey*. <https://freedomhouse.org/sites/default/files/2022-06/TransnationalRepressionReport2022_CaseStudy_Turkey_v2.pdf> (käyty 4.9.2025).

Gerçek Gündem / Acar, Tuğçenur 2.3.2025. *Tayland 40 Uygur Türkünü Çin'e Geri Gönderdi! Selçuk Özdağ Tepki Gösterdi*. <https://www.gercekgundem.com/yasam/ramazan-ayinin-ilk-iki-haftasi-bahar-havasinda-gececek-521803> (käyty 17.9.2025).

Haber Türk

9.5.2025*. Erzurum Teknik Üniversitesi'nde Filistin ve Doğu Türkistan'a destek yürüyüşü yapıldı*. <https://www.haberturk.com/erzurum-haberleri/37896229-erzurum-teknik-universitesinde-filistin-ve-dogu-turkistana-destek-yuruyusu-yapildi> (käyty 16.9.2025).

24.10.2024. *Göç İdaresi Başkanlığı, "Uygur Türkü bir kişinin Çin'e sınır dışı edileceğine" ilişkin iddiaları yalanladı:*. <https://www.haberturk.com/ankara-haberleri/36002496-goc-idaresi-baskanligi-uygur-turku-bir-kisinin-cine-sinir-disi-edilecegine-iliskin> (käyty 16.9.2025).

Haber7com 27.10.2024. *Uygur Türkleri derneğinden kovulan Altay'dan PKK'ya destek! Türkiye'yi böyle suçladı...* <https://www.haber7.com/guncel/haber/3472939-uygur-turkleri-derneginden-kovulan-altaydan-pkkya-destek-turkiyeyi-boyle-sucladi> (käyty 15.9.2025).

Haberler 28.4.2024. *Kamu Başdenetçisi Malkoç, Çin'de temaslarda bulundu*. <https://www.haberler.com/guncel/kamu-basdenetcisi-malkoc-cin-de-temaslarda-bulundu-17274536-haberi/> (käyty 12.9.2025).

HRW (Human Rights Watch) 3.2.2025. *China: Travel for Uyghurs Heavily Restricted*. <https://www.hrw.org/news/2025/02/03/china-travel-uyghurs-heavily-restricted> (käyty 19.9.2025).

Hürriyet / Ortaylı, İlber 24.8.2025. *Su savaşları*. <https://www.hurriyet.com.tr/yazarlar/ilber-ortayli/su-savaslari-42923921> (käyty 15.9.2025).

Khalbus, Sarah 12.7.2019. *Uncertainty in the Uighur Diaspora: A Brother’s and Sister’s Tale*. Georgetown Journal of International Affairs. <https://gjia.georgetown.edu/2019/07/12/uncertainty-in-the-uighur-diaspora/>

Kiinan kansantasavalta 10.3.2021. *Nationality Law of the People's Republic of China.* National Immigration Administration. <https://en.nia.gov.cn/n147418/n147458/c155976/content.html> (käyty 15.9.2025).

Landinfo 9.12.2021. *Uigurer i Tyrkia og Nord-Syria*. <https://landinfo.no/wp-content/uploads/2021/12/Tyrkia-Kina-temanotat-Uigurer-i-Tyrkia-og-Nord-Syria-Oppdatert-08122021.pdf> (käyty 3.9.2025).

Liu, Peter W. & Liu, Justin M. 2020. *The Dark Side of WeChat*. Monmouth University, Monmouth Magazine. <https://www.monmouth.edu/magazine/the-dark-side-of-wechat/> (käyty 15.9.2025).

LSE / Süsler, Buğra 28.8.2024. *Why is Turkey Enhancing Cooperation with China?* <https://blogs.lse.ac.uk/cff/2024/08/28/why-is-turkey-enhancing-cooperation-with-china/> (käyty 15.9.2025).

Maahanmuuttovirasto / Maatietopalvelu

14.11.2023. *Turkki / Kansalaisuuden saaneet Kiinan uiguurit Turkissa (kansalaisuuden saaminen, menettäminen, karkotukset)*. Saatavilla Tellus-maatietokannassa: <https://maatieto.migri.fi/base/2724d19a-5460-485d-bff8-6cd8f75f86d5/countryDocument/ed13565c-3559-4eff-ad1d-639f45616202> (käyty 16.9.2025).

6.4.2023. *Turkki / Kiinan uiguurit, Kiina, oleskelulupa, kansalaisuus, palautukset*. Saatavilla Tellus-maatietokannassa: <https://maatieto.migri.fi/base/2724d19a-5460-485d-bff8-6cd8f75f86d5/countryDocument/79b71792-a75a-45df-85cf-5bf959098c12> (käyty 16.9.2025).

Medyascope 27.2.2025. *Tayland, Türkiye’ye sığınmak isteyen Uygur Türklerini Çin’e iade etti*. <https://medyascope.tv/2025/02/27/tayland-turkiye-ye-siginmak-isteyen-uygur-turklerini-cine-iade-etti/> (käyty 16.9.2025).

MEI (Middle East Institute) / Üngör, Çağdaş 12.6.2024. *A Turkish foreign minister in China: Subtitles of a silent visit*. <https://www.mei.edu/publications/turkish-foreign-minister-china-subtitles-silent-visit> (käyty 12.9.2025).

MEMRI (The Middle East Media Research Institute) 5.6.2025. *Syria-Based East Turkistan Islamic Party Warns Of Chinese Intelligence Plots Against Mujahideen*. <https://www.memri.org/jttm/syria-based-east-turkistan-islamic-party-warns-chinese-intelligence-plots-against-mujahideen> (käyty 19.9.2025).

Milli Gazete 20.2.2024. *Hedefleri Doğu Türkistanlılar! İstanbul'da 6 Çin ajanı yakaland*ı. <https://www.milligazete.com.tr/haber/19311262/hedefleri-dogu-turkistanlilar-istanbulda-6-cin-ajani-yakalandi> (käyty 15.9.2025).

Ministerie van Buitenlandse Zaken 2/2025. *General Country of Origin Information Report on Türkiye*. <https://www.government.nl/documents/reports/2025/02/24/general-country-of-origin-information-report-on-turkiye-february-2025> (käyty 2.9.2025).

The New York Times / Anderson, Christina & Buckley, Chris 27.10.2018. *They Escaped China’s Crackdown, but Now Wait in Limbo.* <https://dj.factiva.com/article?id=drn:archive.newsarticle.NYTFEED020181027eear0025t> (käyty 10.9.2025).

NPR (National Public Radio) / Kakissis, Joanna 13.3.2020. *'I Thought It Would Be Safe': Uighurs In Turkey Now Fear China's Long Arm*. <https://www.npr.org/2020/03/13/800118582/i-thought-it-would-be-safe-uighurs-in-turkey-now-fear-china-s-long-arm> (käyty 10.9.2025).

QHA (Kirim Haber Ajansi) 11.6.2024. *Çin'den Türkiye'de ajanlık faaliyeti: Konsolos yardımcısı casus çıktı!* <https://www.qha.com.tr/gundem/cin-den-turkiye-de-ajanlik-faaliyeti-konsolos-yardimcisi-casus-cikti-489928> (käyty 16.9.2025).

Reuters / Sezer, Murad 27.3.2019. *Without Papers, Uighurs Fear for Their Future in Turkey*. <https://www.reuters.com/article/us-china-xinjiang-turkey-widerimage/without-papers-uighurs-fear-for-their-future-in-turkey-idUSKCN1R81ED> (käyty 11.9.2025).

Sabah / Irmak, Atakan 5.4.2024. *MİTten yeni casus avı! Bu kez Çin istihbaratının ajanlarını yakaladı*. <https://www.sabah.com.tr/gundem/2024/04/05/mitten-yeni-casus-avi-bu-kez-cin-istihbaratinin-ajanlarini-yakaladi> (käyty 15.9.2025).

Safeguard Defenders 2023. *Targeted in Türkiye: China’s Transnational Repression Against Uyghurs*. <https://safeguarddefenders.com/sites/default/files/pdf/TARGETED%20IN%20TURKIYE%20.pdf> (käyty 12.9.2025).

Serbestiyet / Erkan, Onur 5.3.2025. *Uygur anne deport edildi, baba geri gönderme merkezinde, 4 küçük çocuk 19 yaşındaki ağabeyle kaldı: “Babamızı Çin’e yollamayın”.* <https://serbestiyet.com/featured/ozel-haber-uygur-anne-deport-edildi-baba-geri-gonderme-merkezinde-4-kucuk-cocuk-19-yasindaki-agabeyle-kaldi-babamizi-cine-yollamayin-198906/> (käyty 17.9.2025).

Tamga Türk

22.5.2025. *Kızıl Çin'in Türk Düşmanlığı Sınır Tanımıyor: Türklerin Verilerini Çin'e Aktaran Casus Ağı Çökertildi*. <https://www.tamgaturk.com/kizil-cin-in-turk-dusmanligi-sinir-tanimiyor-turklerin-verilerini-cin-e-aktaran-casus-agi-cokertildi/79872/> (käyty 16.9.2025).

10.1.2025. *Yıllardır Türkiye'de Yaşayan ve Depremzedelere Yaptığı Yardımlarla Bilinen Uygur Türkü Muhammed Abdullah Sınır Dışı Edilme Tehlikesiyle Karşı Karşıya*. <https://www.tamgaturk.com/yillardir-turkiye-de-yasayan-ve-depremzedelere-yaptigi-yardimlarla-bilinen-uygur-turku-muhammed-abdullah-sinir-disi-edilme-tehlikesiyle-karsi-karsiya/78439/> (käyty 16.9.2025).

23.9.2024. *Bedensel Engelli 2 Uygur Kadın ve Çocukları Gözaltına Alındı: Geri Gönderme Merkezindeler*. <https://www.tamgaturk.com/bedensel-engelli-2-uygur-kadin-ve-cocuklari-gozaltina-alindi-geri-gonderme-merkezindeler/76402/> (käyty 16.9.2025).

T24 / Yinanç, Barçın 24.6.2024. *Bir garip Çin ziyareti ve BRICS muamması*. [https://t24.com.tr/yazarlar/barcin-yinanc/bir-garip-cin-ziyareti-ve-brics-muammasi,45220](https://t24.com.tr/yazarlar/barcin-yinanc/bir-garip-cin-ziyareti-ve-brics-muammasi%2C45220) (käyty 12.9.2025).

UHRP (Uyghur Human Rights Project)

19.10.2021. *Congressional-Executive Commission on China Hearing on Protection from Persecution: Establishing Humanitarian Pathways for Hong Kongers and Uyghurs*. <https://uhrp.org/submissions/congressional-executive-commission-on-china-hearing-on-protection-from-persecution-establishing-humanitarian-pathways-for-hong-kongers-and-uyghurs/> (käyty 11.9.2025).

4/2020. *Weaponized Passports: the Crisis of Uyghur Statelessness*. <https://docs.uhrp.org/pdf/Weaponized_Passports.pdf> (käyty 11.9.2025).

USDOS (U.S. Department of State) 24.6.2024. 2024 *Trafficking in Persons Report: China*. <https://2021-2025.state.gov/reports/2024-trafficking-in-persons-report/> (käyty 18.9.2025).

Uygur Haber 26.5.2025. *Mecliste, Çin casusluk şebekesiyle ilgili soru önergesi*. <https://www.uygurhaber.com/mecliste-cin-casusluk-sebekesiyle-ilgili-soru-onergesi/> (käyty 16.9.2025).

Uygur News

6.7.2025. *Ürümqi Massacre Commemorated with Worldwide Protests*. <https://www.uygurnews.com/urumqi-massacre-commemorated-with-worldwide-protests/> (4.9.2025).

6.2.2025. *28th Anniversary of the Ghulja Massacre Commemorated in Front of the Chinese Consulate in Istanbul*. <https://www.uygurnews.com/28th-anniversary-of-the-ghulja-massacre-commemorated-in-front-of-the-chinese-consulate-in-istanbul/> (käyty 4.9.2025).

Uyghurnet

19.5.2025. *Esir Türk illerini sorunlu "Hürriyete bir adım" paneli İle gündeme toglinecek*. <https://www.uyghurnet.org/gaziantepte-esir-turk-illerinin-sorunlari-hurriyete-bir-adim-paneli-ile-gundeme-tasiniyor/> (käyty 16.9.2025).

15.5.2025. *Isparta'da cin'in Uygur soyrikimi Ile israil'in Gazze katliami lanetlendi.* <https://www.uyghurnet.org/ispartada-cinin-uygur-soykirimi-ile-israilin-gazze-katliami-lanetlendi/> (käyty 16.9.2025).

VOA / Kashgar, Kasim 25.7.2024. *Rights advocates cite uptick in Uyghur refugee detentions in Turkey*. <https://www.voanews.com/a/rights-advocates-cite-uptick-in-uyghur-refugee-detentions-in-turkey/7713219.html> (käyty 17.9.2025).

Wilson Center / Jardine, Bradley 25.4.2022. *Great Wall of Steel: China’s Global Campaign to Suppress the Uyghurs*. <https://www.wilsoncenter.org/book/great-wall-steel> (käyty 19.9.2025).

Wired 7.6.2025. *Inside China’s Massive Surveillance Operation*. <https://us.headtopics.com/news/inside-china-s-massive-surveillance-operation-53909709> (käyty 15.9.2025).

Yeni Akit

25.5.2025. *Çin İstihbaratı'ndan dehşete düşüren Türkiye planı: Sessiz sedasız ülkeye soktular*. <https://www.yeniakit.com.tr/foto-galeri/cin-istihbaratindan-dehsete-dusuren-turkiye-plani-sessiz-sedasiz-ulkeye-soktular-113877> (käyty 16.9.2025).

27.3.2025. *Uygur Türkleri Çin'e iade ediliyor!* <https://www.yeniakit.com.tr/haber/uygur-turkleri-cine-iade-ediliyor-1923390.html> (käyty 17.9.2025).

14.2.2024. *20 milyon Uygur’u katleden Çin artık zulmü gizlemiyor!* <https://www.yeniakit.com.tr/haber/20-milyon-uyguru-katleden-cin-artik-zulmu-gizlemiyor-1829707.html> (käyty 16.9.2025).

8.2.2024. *Doğu Türkistanlı mazlum Çin'e iade edilebilir!* <https://www.yeniakit.com.tr/haber/dogu-turkistanli-mazlum-cine-iade-edilebilir-1874468.html> (käyty 16.9.2025).

Yeni Asya 12.9.2024. *Uygur anne Çin’e iade edilecek*. <https://www.yeniasya.com.tr/gundem/uygur-anne-cin-e-iade-edilecek_601071> (käyty 16.9.2025).

Yıldırım, Nilgün Eliküçük 5.4.2024. *The Uyghur issue in Turkey-China relations*. <https://tr.boell.org/en/2024/04/05/uyghur-issue-turkey-china-relations> (käyty 3.9.2025).

Tietoja vastauksesta

Maahanmuuttoviraston maatietopalvelun kyselyvastaus on laadittu noudattaen Euroopan unionin yhteisiä suuntaviivoja lähtömaatiedon tuottamisesta (2008). Vastaus perustuu huolellisesti valittuihin lähteisiin, joista kaikki on listattu vastauksen lähdeluetteloon. Ilmeisiä ja kiistattomia tosiasioita lukuun ottamatta kaikki esitetty tieto on tarkastettu useammasta lähteestä, ellei muuta erikseen mainita. Vastauksessa esitetyt tiedot on hankittu, arvioitu ja käsitelty huolellisesti, vastausajan ollessa rajattu. Vastaus ei kuitenkaan pyri olemaan kaikenkattava, eikä sitä tule pitää yksinään minkään oleskeluluvan, pakolaisaseman tai turvapaikkahakemuksen perusteena. Vaikka jotain tapahtumaa, henkilöä tai organisaatiota ei olisi mainittu vastauksessa, se ei tarkoita, etteikö kyseistä tapahtumaa olisi tapahtunut tai kyseistä henkilöä tai organisaatiota olisi olemassa. Vastaus ei välttämättä edusta Maahanmuuttoviraston virallista kantaa, eikä se ole poliittinen kannanotto tai oikeudellinen arvio.

Information on the response

This response has been compiled by the Country Information Service of the Finnish Immigration Service in accordance with the common EU guidelines for processing country of origin information (2008). The response is based on carefully selected sources of information. All sources used are referenced. With the exception of obvious and indisputable facts, all information presented has been cross-checked from several sources unless stated otherwise. The information provided in the response has been obtained, evaluated and processed carefully within the limited time frame given. However, the response does not aim to be exhaustive, and it should not be considered conclusive as to the merit of any particular claim to a residence permit, refugee status or asylum. Even if a certain event, person or organization is not mentioned in the response, this does not mean that the event has not taken place or that the person or organization does not exist. The response does not necessarily reflect the opinion of the Finnish Immigration Service, and it is not a political statement or a judicial evaluation.

1. Uiguurien mahdollisuutta hankkia Kiinan passia Turkissa on käsitelty aikaisemmin Maahanmuuttoviraston 2023 julkaistussa kyselyvastauksessa. (Maahanmuuttovirasto 6.4.2023) [↑](#footnote-ref-1)
2. USDOS 24.6.2024. [↑](#footnote-ref-2)
3. Dow Jones Newswires / Dou 31.8.2018. [↑](#footnote-ref-3)
4. The New York Times / Anderson & Buckley 27.10.2018. [↑](#footnote-ref-4)
5. UHRP 19.10.2021. [↑](#footnote-ref-5)
6. Reuters / Sezer 27.3.2019. [↑](#footnote-ref-6)
7. Khalbus ei täsmennä tiedon lähdettä/lähteitä. [↑](#footnote-ref-7)
8. Khalbus 12.7.2019. [↑](#footnote-ref-8)
9. UHRP 4/2020, s. 1. [↑](#footnote-ref-9)
10. UHRP 4/2020, s. 6. [↑](#footnote-ref-10)
11. UHRP 19.10.2021. [↑](#footnote-ref-11)
12. Akyol 26.1.2022. [↑](#footnote-ref-12)
13. Wilson Center 25.4.2022, s. xlii. [↑](#footnote-ref-13)
14. Safeguard Defenders 2023, s. 10, 15. [↑](#footnote-ref-14)
15. Heittomerkit kopioitu lähteestä. [↑](#footnote-ref-15)
16. DFAT 27.12.2024, s. 70–71. [↑](#footnote-ref-16)
17. Ministerie van Buitenlandse Zaken 2/2025, s. 95–96. [↑](#footnote-ref-17)
18. Wilson Center 25.4.2022, s. xxii. [↑](#footnote-ref-18)
19. Wired 7.6.2025. [↑](#footnote-ref-19)
20. Liu & Liu 2020. [↑](#footnote-ref-20)
21. Amnesty International 21.2.2020. [↑](#footnote-ref-21)
22. BBC / Gunter, 31.3.2021. [↑](#footnote-ref-22)
23. Landinfo 9.12.2021, s. 10. [↑](#footnote-ref-23)
24. Safeguard Defenders 2023, s. 6, 8, 10-13. [↑](#footnote-ref-24)
25. Safeguard Defenders 2023, s. 20. [↑](#footnote-ref-25)
26. Millî İstihbarat Teşkilatı, engl. National Intelligence Organization. [↑](#footnote-ref-26)
27. BBC 23.2.2024. [↑](#footnote-ref-27)
28. Uiguurimyönteiset tahot kutsuvat Kiinan länsiosassa sijaitsevaa Xinjiangin maakuntaa Itä-Turkestaniksi. [↑](#footnote-ref-28)
29. Milli Gazete 20.2.2024. [↑](#footnote-ref-29)
30. BBC 23.2.2024. [↑](#footnote-ref-30)
31. BBC 7.3.2024. [↑](#footnote-ref-31)
32. Ministerie van Buitenlandse Zaken 2/2025, s. 95. [↑](#footnote-ref-32)
33. BBC 14.3.2024. [↑](#footnote-ref-33)
34. Buzzfeed News -mediassa 2019 julkaistun artikkelin mukaan uiguuriaktivistit ja Syyrian sekä Kiinan viranomaiset olivat arvioineet, että ainakin 5 000 uiguuria oli jossain vaiheessa matkustanut Syyriaan taistelemaan, moni Turkin kautta. (Buzzfeed / Rajagopalan & Yildiz 27.3.2019). Landinfon 2021 julkaistussa raportissa kerrotaan, että moni Turkin kautta Syyriaan tullut uiguuri oli osallistunut Syyriassa jihadistisen aseellisen ryhmän TIP:n (Turkistan Islamic Party in Syria) toimintaan, ja että heitä oli palannut Turkkiin ilman, että asiasta olisi koitunut ongelmia Turkin viranomaisten kanssa. Tällaiset henkilöt olivat myös värvänneet ihmisiä TIP:n riveihin Turkissa. (Landinfo 9.12.2021, s. 13) [↑](#footnote-ref-34)
35. Sabah / Irmak 5.4.2024. [↑](#footnote-ref-35)
36. Lähteessä ei mainita henkilön koko nimeä. [↑](#footnote-ref-36)
37. Heittomerkit kopioitu lähteestä. [↑](#footnote-ref-37)
38. Deutsche Welle/ Ünker 30.4.2025.  [↑](#footnote-ref-38)
39. QHA 11.6.2024. [↑](#footnote-ref-39)
40. Yeni Akit 25.5.2025. [↑](#footnote-ref-40)
41. Tamga Türk 22.5.2025. [↑](#footnote-ref-41)
42. Uygur Haber 26.5.2025. [↑](#footnote-ref-42)
43. HRW 3.2.2025. [↑](#footnote-ref-43)
44. DFAT 27.12.2024, s. 28. [↑](#footnote-ref-44)
45. Ministerie van Buitenlandse Zaken 2/2025, s. 95. [↑](#footnote-ref-45)
46. Koskien Kiinan kansalaisuutta, Kiinan kansalaisuuslain 5 artiklan mukaan sellainen henkilö, jonka molemmat vanhemmat ovat Kiinan kansalaisia ja ovat asettuneet ulkomaille, tai jolla toinen vanhemmista on Kiinan kansalainen ja on asettunut ulkomaille, ja joka on saanut syntyessään toisen maan kansalaisuuden, ei saa Kiinan kansalaisuutta. (Kiinan kansantasavalta 10.3.2021). [↑](#footnote-ref-46)
47. Landinfo 9.12.2021, s. 8. [↑](#footnote-ref-47)
48. Ministerie van Buitenlandse Zaken 2/2025, s. 93. [↑](#footnote-ref-48)
49. Ministerie van Buitenlandse Zaken 2/2025, s. 94. [↑](#footnote-ref-49)
50. Akyol 26.1.2022. [↑](#footnote-ref-50)
51. Ministerie van Buitenlandse Zaken 2/2025, s. 94–95. [↑](#footnote-ref-51)
52. Heittomerkit kopioitu lähteestä. [↑](#footnote-ref-52)
53. Ministerie van Buitenlandse Zaken 2/2025, s. 95. [↑](#footnote-ref-53)
54. Ministerie van Buitenlandse Zaken 2/2025, s. 93–94. [↑](#footnote-ref-54)
55. Safeguard Defenders 2023, s. 5. [↑](#footnote-ref-55)
56. Turkin viranomaisten suhtautumista uiguureihin käsitellään myös Maahanmuuttoviraston 2023 julkaistussa kyselyvastauksessa (Maahanmuuttovirasto 6.4.2023) [↑](#footnote-ref-56)
57. BBC 23.8.2023. [↑](#footnote-ref-57)
58. Esim. Freedom House 2022, s. 6; BBC 23.8.2023. [↑](#footnote-ref-58)
59. NPR / Kakissis 13.3.2020; Freedom House 2022, s. 6 [↑](#footnote-ref-59)
60. Esim. BBC 23.2.2024, Deutsche Welle/ Ünker 30.4.2025. [↑](#footnote-ref-60)
61. Khalbus 12.7.2019; Akyol 26.1.2022; BBC 23.2.2024. [↑](#footnote-ref-61)
62. BBC 22.5.2024, 26.2.2025, 14.5.2025. [↑](#footnote-ref-62)
63. Esim. ANI 1.10.2024; Uygur News 6.2.2025, 6.7.2025. [↑](#footnote-ref-63)
64. BBC 27.2.2024. [↑](#footnote-ref-64)
65. BBC 19.6.2024. [↑](#footnote-ref-65)
66. Heittomerkit kopioitu lähteestä. [↑](#footnote-ref-66)
67. BBC 15.5.2024. [↑](#footnote-ref-67)
68. Safeguard Defenders 2023; Yıldırım 5.4.2024. [↑](#footnote-ref-68)
69. Esim. Akyol 26.1.2022; Safeguard Defenders 2023, s. 5. [↑](#footnote-ref-69)
70. Tässä asiakirjassa käytetään termiä ”poistamiskeskus” silloin kun lähde on käyttänyt termiä ”removal center”. [↑](#footnote-ref-70)
71. BBC 3.4.2025, 24.4.2025. [↑](#footnote-ref-71)
72. Ürümqi on Xinjiangin maakunnan pääkaupunki. Han-kiinalaisten ja uiguurien välisissä väkivaltaisuuksissa ja niiden väkivaltaisessa tukahduttamisessa poliisin taholta heinäkuun 2009 alkupuolella saattoi saada surmansa jopa tuhansia ihmisiä. (Carter 6.7.2022) [↑](#footnote-ref-72)
73. Yıldırım 5.4.2024. [↑](#footnote-ref-73)
74. *Adalet ve Kalkınma Partisi*, Oikeus- ja kehityspuolue. [↑](#footnote-ref-74)
75. *Milliyetçi Hareket Partisi*, Kansallismielinen toimintapuolue. [↑](#footnote-ref-75)
76. *Aydınlık çevresi*, Kirkas ympäristö -puolue (myöh. Vatan Partisi, Vapauspuolue). Puolueen johtaja Doğu Perinçek ylisti saavutuksia Kiinan China Dailyn lokakuussa 2017 julkaisemassa artikkelissa. (China Daily 19.10.2017) [↑](#footnote-ref-76)
77. Yıldırım 5.4.2024. [↑](#footnote-ref-77)
78. Bashar al-Assadin hallitus kaatui vallankumouksessa joulukuussa 2024. [↑](#footnote-ref-78)
79. Reuters / Sezer 27.3.2019. Uiguuritaistelijoita on edelleen Syyriassa aseellisissa ryhmissä, joskin ne ovat nykyään liitoksissa Syyrian uuteen hallitukseen ja olivat mukana vanhan hallituksen kaatamisessa. (Asia House / Andrews 28.8.2025) [↑](#footnote-ref-79)
80. *İYİ Parti*, Hyvä puolue. [↑](#footnote-ref-80)
81. *Cumhuriyet Halk Partisi*, Tasavaltalainen kansanpuolue. [↑](#footnote-ref-81)
82. *Halkların Demokratik Partisi*, Kansojen demokraattinen puolue. [↑](#footnote-ref-82)
83. Heittomerkit kopioitu lähteestä. [↑](#footnote-ref-83)
84. Yıldırım 5.4.2024. [↑](#footnote-ref-84)
85. Khalbus 12.7.2019. [↑](#footnote-ref-85)
86. BBC 23.8.2023. [↑](#footnote-ref-86)
87. Uiguureja asuu Istanbulissa pääasiassa Zeytinburnun ja Sefaköyn kaupunginosissa. (Landinfo 9.12.2021, s. 8) [↑](#footnote-ref-87)
88. Ministerie van Buitenlandse Zaken 2/2025, s. 95. [↑](#footnote-ref-88)
89. BBC 23.8.2023. [↑](#footnote-ref-89)
90. BBC 27.2.2024. [↑](#footnote-ref-90)
91. Aydinlik / Kaya 11.4.2024. [↑](#footnote-ref-91)
92. Yıldırım 5.4.2024. [↑](#footnote-ref-92)
93. Haberler 28.4.2024. [↑](#footnote-ref-93)
94. *Saadet Partisi*, Onnellisuuspuolue. [↑](#footnote-ref-94)
95. Kurdin kielellä *Partiya Wekhevî û Demokrasiya Gelan*, Turkin kielellä *Halkların Eşitlik ve Demokrasi Partisi*, Kansan tasa-arvo- ja demokratiapuolue. [↑](#footnote-ref-95)
96. BBC 15.5.2024. [↑](#footnote-ref-96)
97. BBC 5.7.2024. [↑](#footnote-ref-97)
98. MEI / Üngör 12.6.2024. [↑](#footnote-ref-98)
99. Kehittyvien maiden BRICS-liittoumaan kuuluvat Brasilia, Venäjä, Intia, Kiina ja Etelä-Afrikka. [↑](#footnote-ref-99)
100. LSE / Süsler, Buğra 28.8.2024. [↑](#footnote-ref-100)
101. BBC 6.6.2024. [↑](#footnote-ref-101)
102. T24 / Yinanç 24.6.2024. [↑](#footnote-ref-102)
103. *Vatan Partisi*, vapauspuolue. [↑](#footnote-ref-103)
104. BBC 19.6.2024. [↑](#footnote-ref-104)
105. VOA / Kashgar 25.7.2024. [↑](#footnote-ref-105)
106. Bengü Türk 9.10.2024. [↑](#footnote-ref-106)
107. BBC 3.9.2025. [↑](#footnote-ref-107)
108. Hürriyet / Ortaylı 24.8.2025. [↑](#footnote-ref-108)
109. BBC 3.9.2025. [↑](#footnote-ref-109)
110. NPR / Kakissis 13.3.2020. [↑](#footnote-ref-110)
111. Aydinlik 16.2.2024. [↑](#footnote-ref-111)
112. BBC 23.2.2024. [↑](#footnote-ref-112)
113. Haber7com 27.10.2024. [↑](#footnote-ref-113)
114. Altay 2.3.2021. [↑](#footnote-ref-114)
115. *Saadet Partisi*, Onnellisuuspuolue. [↑](#footnote-ref-115)
116. *Demokrasi ve Atılım Partisi*, Demokratia- ja edistyspuolue. [↑](#footnote-ref-116)
117. *Gelecek Partisi*, Tulevaisuuspuolue. [↑](#footnote-ref-117)
118. Akyol 26.1.2022. [↑](#footnote-ref-118)
119. BBC 23.2.2024. [↑](#footnote-ref-119)
120. Yeni Akit 14.2.2024. [↑](#footnote-ref-120)
121. BBC 23.2.2024. [↑](#footnote-ref-121)
122. BBC 22.5.2024. [↑](#footnote-ref-122)
123. Uyghurnet 15.5.2025. [↑](#footnote-ref-123)
124. Uyghurnet 19.5.2025. [↑](#footnote-ref-124)
125. BBC 19.6.2024. [↑](#footnote-ref-125)
126. Heittomerkit kopioitu lähteestä. [↑](#footnote-ref-126)
127. BBC 26.2.2025. [↑](#footnote-ref-127)
128. BBC 21.3.2024. [↑](#footnote-ref-128)
129. Heittomerkit kopioitu lähteestä. [↑](#footnote-ref-129)
130. BBC 26.3.2025. [↑](#footnote-ref-130)
131. Haber Türk 9.5.2025*.* [↑](#footnote-ref-131)
132. Karkotuksia on käsitelty aikaisemmin kahdessa Maahanmuuttoviraston 2023 julkaistussa kyselyvastauksessa. (Maahanmuuttovirasto 6.4.2023 ja 14.11.2023) [↑](#footnote-ref-132)
133. Safeguard Defenders 2023; Yıldırım 5.4.2024. [↑](#footnote-ref-133)
134. Yıldırım 5.4.2024. [↑](#footnote-ref-134)
135. UHRP 4/2020, s. 10. [↑](#footnote-ref-135)
136. UHRP 19.10.2021. [↑](#footnote-ref-136)
137. Landinfo 9.12.2021, s. 11; Buzzfeed / Rajagopalan & Yildiz 27.3.2019. Landinfo toteaa myös, että kenelläkään kuudesta kadonneesta ei ollut kaksoiskansalaisuutta eli myös Kiinan kansalaisuutta. (Landinfo 9.12.2021, s. 11). Kiinan kansalaisuuslain 3 artiklan mukaan Kiina ei salli kaksoiskansalaisuutta. (Kiinan kansantasavalta 10.3.2021) [↑](#footnote-ref-137)
138. Landinfo 9.12.2021, s. 12. [↑](#footnote-ref-138)
139. Freedom House 2022, s. 6. [↑](#footnote-ref-139)
140. Akyol 26.1.2022. [↑](#footnote-ref-140)
141. Safeguard Defenders 2023, s. 5. [↑](#footnote-ref-141)
142. BBC 25.4.2024. [↑](#footnote-ref-142)
143. Yeni Akit 2.8.2024. [↑](#footnote-ref-143)
144. Yeni Asya 12.9.2024. [↑](#footnote-ref-144)
145. Tamga Türk 23.9.2024. [↑](#footnote-ref-145)
146. Heittomerkit kopioitu lähteestä. [↑](#footnote-ref-146)
147. BBC 24.10.2024. [↑](#footnote-ref-147)
148. Haber Türk 24.10.2024. [↑](#footnote-ref-148)
149. BBC 16.1.2025. [↑](#footnote-ref-149)
150. TIP on nykyään Syyriassa vaikuttava uiguurien jihadistinen aseellinen ryhmä. (MEMRI 5.6.2025) [↑](#footnote-ref-150)
151. Ministerie van Buitenlandse Zaken 2/2025, s. 94. [↑](#footnote-ref-151)
152. Medyascope 27.2.2025. [↑](#footnote-ref-152)
153. Heittomerkit kopioitu lähteestä. [↑](#footnote-ref-153)
154. Gerçek Gündem / Acar 2.3.2025. [↑](#footnote-ref-154)
155. Serbestiyet / Erkan 5.3.2025. [↑](#footnote-ref-155)
156. Uutisessa jää epäselväksi onko kyse yhdestä tai useammasta päätöksestä. [↑](#footnote-ref-156)
157. Yeni Akit 27.3.2025. [↑](#footnote-ref-157)
158. Karar 18.3.2025. [↑](#footnote-ref-158)
159. BBC 24.4.2025. [↑](#footnote-ref-159)
160. BBC 20.8.2025. [↑](#footnote-ref-160)
161. Landinfo 9.12.2021, s. 9. [↑](#footnote-ref-161)
162. Ministerie van Buitenlandse Zaken 2/2025, s. 95. [↑](#footnote-ref-162)